Δημήτρης Τσούτσης: Από τον «Παπαφλέσσα», στο «Λαβ Σόρρυ» και στους Δύο Ξένους - Οι απολαυστικοί ρόλοι του σπουδαίου ηθοποιού - TheCaller\nΘλίψη έχει σκορπίσει στον καλλιτεχνικό κόσμο η είδηση του θανάτου του Δημήτρη Τσούτση, τον οποίο θυμόμαστε ως τον καναλάρχη Νικηφόρο Κασιμάτη στη δημοφιλή σειρά του MEGA «Δύο ξένοι».\nΕνσάρκωσε τον ιδιοκτήτη του σταθμού στον οποίο εργαζόταν η Μαρίνα Κουντουράτου, και είχε ένα φλερτ με τη μητέρα του σκηνοθέτη Κωνσταντίνου, τη Ντένη Μαρκορά, η οποία τον αποκαλούσε χαϊδευτικά “Νίκη”.\nΌταν έπαιξε στη σειρά, ο ηθοποιός είχε ήδη πάρει μέρος σε μεγάλες κινηματογραφικές παραγωγές και σπουδαίες θεατρικές παραστάσεις. Έπαιξε στο πλευρό του Παντελή Ζερβού, του Δημήτρη Μυράτ, της Άννας Συνοδινού και του Νίκου Κούρκουλου.\nΤη δεκαετία του ’70 υποδύθηκε στην ταινία – υπερπαραγωγή του ελληνικού κινηματογράφου «Παπαφλέσσας» τον Φιλικό δίπλα στον Περραιβό, ενώ συμμετείχε και στην ιστορική ταινία «Η δίκη των δικαστών». Επαιξε στο πλευρό του Λαυρέντη Διανέλλου και της Αλέκας Κατσέλη στην ταινία “Σουλιώτες” που προβλήθηκε το 1972 και την ίδια χρονιά συμμετείχε στην ταινία “Ως την τελευταία στιγμή” στην οποία πρωταγωνιστούσαν ο Χρήστος Πολίτης και η Κάτια Δανδουλάκη.\nΤαυτίστηκε με τα πρώτα βήματα της ιδιωτικής τηλεόρασης και τις πετυχημένες σειρές του MEGA. Τη δεκαετία του ’90 έπαιξε τον νονό της Λίλης στο “Λαβ Σόρρυ” του MEGA στο οποίο πρωταγωνιστούσε ο Τάσος Χαλκιάς, συμμετείχε στη σειρά “Δύο Ξένοι” που σημείωσε τεράστια επιτυχία και αργότερα τον είδαμε στις «7 θανάσιμες πεθερές».\nΟ ηθοποιός υπήρξε επί σειρά ετών μέλος του Εθνικού Θεάτρου. Τα τελευταία χρόνια έγραψε βιβλίο του με τίτλο To whom It may concern που περιλάμβανε 272 μικρά κείμενα σχετικά με το θέατρο, την καθημερινότητα, την ιστορία, τις μακαρονάδες, τις προσωπικές μου εμπειρίες και αναμνήσεις, την πολιτική, την γραμματική, το συντακτικό, την φιλία, τον έρωτα, το σεξ… τη ζωή.\nΖούσε την προσωπική του ζωή μακριά από τα φώτα της δημοσιότητας, ωστόσο απολάμβανε τις αγαπημένες του θεατρικές παραστάσεις και τη ζωγραφική. Μία από τις τελευταίες του δημόσιες εμφανίσεις ήταν το 2019 στην κηδεία του συναδέλφου του, Τρύφωνα Καρατζά.\nΔείτε βίντεο με τις ερμηνείες του ηθοποιού που άφησαν εποχή:


Βούτσιτς: Συμβιβαστική, αλλά όχι ταπεινωτική για τη Σερβία λύση για το Κόσοβο | naftemporiki.gr\nΒούτσιτς: Συμβιβαστική, αλλά όχι ταπεινωτική για τη Σερβία λύση για το Κόσοβο\nΤετάρτη, 14 Μαρτίου 2018 16:21\n«Η Σερβία μπορεί να αποδεχθεί μία συμβιβαστική λύση για το Κόσοβο ωστόσο, αν και είναι μικρή και ίσως ασήμαντη χώρα, δεν πρόκειται να ανεχθεί την ταπείνωση του λαού της», επισήμανε, στην κοινή συνέντευξη με τον κ. Μίτσελ, ο επικεφαλής του σερβικού κράτους.\nΑποσυντονισμός σε ψηφιακά ρολόγια λόγω… διένεξης Σερβίας - Κοσόβου 08/03 08:50\nΓιούνκερ: Το 2025 είναι έτος προοπτικής και όχι δέσμευσης για ένταξη στην Ε.Ε. χωρών των Δυτ. Βαλκανίων 26/02 21:13\nΗ λύση στο ζήτημα του Κοσόβου θα πρέπει να είναι συμβιβαστική και όχι ταπεινωτική, δήλωσε ο πρόεδρος της Σερβίας Αλεξάνταρ Βούτσιτς, μετά την συνάντηση που είχε στο Βελιγράδι με τον υφυπουργό Εξωτερικών των ΗΠΑ Γουές Μίτσελ.\nΕπανέλαβε δε ότι στον συμβιβασμό θα πρέπει κάτι να χάσουν και οι δύο πλευρές και όχι μόνο η σερβική. Επίσης κατηγόρησε την ηγεσία του Κοσόβου ότι υπονομεύει τον διάλογο, αρνούμενη να εφαρμόσει τα συμφωνηθέντα. «Οι Αλβανοί, από την συνθήκη των Βρυξελλών, είχαν μόνο την υποχρέωση να επιτρέψουν την ίδρυση της Ένωσης Σερβικών Δήμων και δεν το έπραξαν. Είμαι πεπεισμένος ότι δεν θα το πράξουν, διότι έχουν την σιωπηλή ανοχή σημαντικού μέρους της διεθνούς κοινότητας», εκτίμησε ο κ. Βούτσιτς.\nΟ υφυπουργός Εξωτερικών των ΗΠΑ ανέφερε ότι είχε ανοιχτή και ειλικρινή συνομιλία με τον πρόεδρο της Σερβίας και τόνισε την ανάγκη αναβάθμισης των σχέσεων των δύο χωρών στα επίπεδα που είχαν στο παρελθόν. Αναφέρθηκε στις στενές σχέσεις Σερβίας και ΗΠΑ σε ιστορικά δύσκολες στιγμές όπως κατά την διάρκεια των δύο παγκοσμίων πολέμων και συμπλήρωσε: «Θα θέλαμε να επιστρέψουμε στο παλιό μονοπάτι της εγγύτητας και της συνεργασίας. Εξακολουθούμε να πιστεύουμε ότι το όραμα μιας ελεύθερης και ευημερούσας Σερβίας, σε ειρήνη με τους γείτονες και ενσωματωμένη στη Δύση, είναι ο στόχος όλων μας».\nΟ Αμερικανός υφυπουργός υπενθύμισε ότι τα τελευταία 10 χρόνια οι ΗΠΑ παρείχαν στην Σερβία, υπό την μορφή βοήθειας, ένα δισεκατομμύριο δολάρια, έγιναν σημαντικές επενδύσεις ενώ προωθείται και η στρατιωτική συνεργασία των δύο χωρών.\nΑναφερόμενος στο ζήτημα του Κοσόβου τόνισε ότι θα πρέπει να συνεχιστεί ο διάλογος και συμφώνησε με τον Αλεξάνταρ Βούτσιτς ότι η Πρίστινα οφείλει να εφαρμόσει τα συμφωνηθέντα στις Βρυξέλλες.\nΟ Αλεξάνταρ Βούτσιτς τόνισε από την πλευρά του ότι η Σερβία αντιτίθεται στην σύσταση στρατού από το Κόσοβο, διότι κάτι τέτοιο δεν θα συνεισφέρει στην δημιουργία κλίματος σταθερότητας στην περιοχή.


Κ. Βίδος για Παπαδάκη: ''Η αμηχανία του οδήγησε σε αποτυχία τη νέα εκπομπή του ANT1'' - Tlife.gr\n27.03.2013 | 08:38\nΚ. Βίδος για Παπαδάκη: ''Η αμηχανία του οδήγησε σε αποτυχία τη νέα εκπομπή του ANT1''\nΜε σκληρή γλώσσα μιλάει ο Κοσμάς Βίδος για τον Γιώργο Παπαδάκη και την νέα του εκπομπή στον ΑΝΤ1, το “Sold Out”. Ο τηλεκριτικός μέσα από την στήλη του στην εφημερίδα το Βήμα κάνει λόγο για ένα πρόχειρα στημένο και μίζερο show που δεν κάνει καλό ούτε στο κανάλι ούτε γνωστό στον δημοσιογράφο. Από την κριτική του όμως δεν γλίτωσε ούτε η πρώτη καλεσμένη της εκπομπής, η Άννα Βίσση.\nΔες τι έγραψε ο Κοσμάς Βίδος στο Βήμα!\n«Θα είμαστε μαζί σας σε μία εκπομπή που για εμάς έχει ιδιαίτερα μεγάλο ενδιαφέρον γιατί είναι κάτι εντελώς διαφορετικό από αυτό που έχετε συνηθίσει να μας βλέπετε να κάνουμε κάθε πρωί» είπε ο Γιώργος Παπαδάκης στην έναρξη του «Sold out», την περασμένη εβδομάδα. Ακολούθως έκανε κάτι εντελώς όμοιο με αυτό που τον έχουμε συνηθίσει να κάνει κάθε πρωί. Κάθισε σε ένα τραπέζι - γραφείο και συνομίλησε με την καλεσμένη του. Μόνο που αυτή τη φορά δεν είχε την άνεση που έχει με τους συνήθεις θαμώνες των μαγκαζίνο του, δηλαδή τους πολιτικούς. Η αμηχανία του μπροστά σε μία τραγουδίστρια, την Αννα Βίσση, ήταν παραπάνω από εμφανής. Ηταν, επιπλέον, ο κύριος παράγοντας ο οποίος οδήγησε σε αποτυχία τη νέα εκπομπή του ANT1, μία πληκτική (στο πρώτο, πανηγυρικό επεισόδιο) αγιογραφία της «απόλυτης ελληνίδας σταρ» - τι τίτλος τιμής και αυτός!\nΕπιβεβαιώνοντας για άλλη μία φορά ότι δεν είμαστε όλοι για όλα. Οτι ένας καλός δημοσιογράφος όπως εκείνος (γιατί ο Παπαδάκης έχει δώσει πολλές φορές εξετάσεις και τις έχει περάσει με επιτυχία) δεν είναι απαραιτήτως και ο κατάλληλος παρουσιαστής για ένα ψυχαγωγικό μαγκαζίνο. Ειδικά σήμερα που το επάγγελμα του παρουσιαστή έχει μεγαλύτερες απαιτήσεις από όσες είχε την εποχή του Αλκη Στέα, την αισθητική της οποίας αναβίωσε η εκπομπή. Δεν γνωρίζω αν ο Παπαδάκης είχε το περιθώριο να αρνηθεί την πρόσκληση - πρόκληση από τους παράγοντες του καναλιού να περάσει από την πρωινή ενημερωτική στη βραδινή ψυχαγωγική ζώνη. Υποθέτω ότι ακόμα και αν ήθελε να αρνηθεί δεν θα μπορούσε να το κάνει με την άνεση που θα το έκανε μερικά χρόνια πριν. Ομως, τελικά, με την απόφασή του να εμπλακεί σε ένα παιχνίδι που δεν κατέχει δεν κάνει καλό ούτε στον ANT1 που με το προχειροστημένο και μίζερο «Sold out» βροντοφωνάζει την πενία του, ούτε στη δική του εικόνα.\nΟσο για την καλεσμένη του, την Αννα Βίσση, αυτή επιβεβαίωσε με τη σειρά της ότι κι αν έχει χάρισμα δεν διαθέτει το κριτήριο που θα τη βοηθούσε να διαχειριστεί με ασφαλή τρόπο την εικόνα της, να εξελίξει τα προσόντα της και να στήσει μία πιο ουσιαστική καριέρα. Αμετανόητη που σπατάλησε την ωραία φωνή της σε χαζοτράγουδα (ελάχιστες οι εξαιρέσεις), ανίκανη να διακρίνει το πραγματικά αξιόλογο από το ιλουστρέ αλλά άνευ αξίας όπως φάνηκε και εξακολουθεί να φαίνεται από τις (συχνά άστοχες) επιλογές της, και μάλλον τρομαγμένη από τον χρόνο που περνά, έμοιαζε το ίδιο αμήχανη με τον οικοδεσπότη της. (Αποτέλεσμα της αμηχανίας της δεν είναι και η απόφαση να αναβιώσει ένα εξαιρετικά μέτριο έργο όπως οι «Δαίμονες», περιφέροντάς το και στο «Sold out» ως μία μεγάλη στιγμή της ελληνικής μουσικής;)


Ποιο Είναι Το Πρόγραμμα Εργασίας Για Τη Μετεωρολογία; | Προώθηση - 2019\nΚύριος Προώθηση Ποιο Είναι Το Πρόγραμμα Εργασίας Για Τη Μετεωρολογία;\nΠοιο Είναι Το Πρόγραμμα Εργασίας Για Τη Μετεωρολογία;\nΟι μετεωρολόγοι συχνά εργάζονται οκτώ έως 12 ώρες περιστρεφόμενες βάρδιες ώστε να καλύπτουν οποιοδήποτε μετεωρολογικό γεγονός. Το βασικό πρόγραμμα εργασίας των 9 έως 5 δεν είναι κοινό για τους μετεωρολόγους, εκτός αν εργάζονται σε διοικητική θέση ή σε εγκαταστάσεις με περιορισμένες ώρες.\nΟι επιχειρησιακοί μετεωρολόγοι πρέπει να είναι σε θέση να καταγράφουν και να αναλύουν τα καιρικά δεδομένα σε πολύ τακτικά διαστήματα. Οι μετεωρολόγοι εργάζονται συχνά τα Σαββατοκύριακα και τις αργίες, ώστε να μπορούν να παρακολουθούν με ακρίβεια τα καιρικά πρότυπα.\nΟι περιστρεφόμενες βάρδιες μπορεί να διαφέρουν ανάλογα με τον αριθμό των εργαζομένων που εργάζονται στο γραφείο καιρού. Τα μικρά γραφεία ή τα γραφεία με κενές θέσεις απαιτούν από το προσωπικό να εργάζεται περισσότερες ώρες ή ημέρες την εβδομάδα.\nΤο πιο συνηθισμένο χρονοδιάγραμμα για έναν πλήρως λειτουργικό καιρό με τουλάχιστον τέσσερις προβλέψεις θα ήταν να εργάζονται 12-ωρες βάρδιες που περιστρέφονται μεταξύ ημέρας και νύχτας κάθε δύο εβδομάδες. Η μετατόπιση του προγνώστη θα μπορούσε να ξεκινήσει τη Δευτέρα και την Τρίτη, εκτός Τετάρτης και Πέμπτης, και την Παρασκευή, το Σάββατο και την Κυριακή. Η επόμενη εβδομάδα θα περιλαμβάνει μόνο την Τετάρτη και την Πέμπτη, ακολουθούμενη από ένα τριήμερο Σαββατοκύριακο. Η Δευτέρα θα ξεκινήσει τις νυχτερινές βάρδιες και το πρότυπο θα επαναληφθεί με μια εναλλαγή μεταξύ ημερών και νύχτων που συμβαίνουν μετά από κάθε τριήμερο Σαββατοκύριακο.\nΠόσο Πληρώνει Η Molly Maid Pay?\nΠώς Να Υπολογίσετε Το Ποσοστό Απασχόλησης\nΔιοικητικό Συμβούλιο Έναντι Διοικητικού Συμβουλίου\nΠόσο Κάνουν Οι Κύριοι Προπονητές Μπέιζ-Μπώλ Ένωσης;\nΠοιες Είναι Οι Ηθικές Ευθύνες Του Εργαζόμενου Στην Υγειονομική Περίθαλψη Στην Ενδοοικογενειακή Βία;\nΠώς Να Γράψετε Μια Αξιολόγηση Αυτοαξιολόγησης Υπαλλήλων\nΠοια Είναι Η Διαφορά Μεταξύ Της Περάτωσης Της Σύμβασης Και Της Ακύρωσης;\nΚώδικας Δεοντολογίας Των Μμε\nΓραφείο Διαλογισμού: Χτυπώντας Παύση Στο Εργασιακό Άγχος


Σουλτς: Όχι ελληνικό δράμα, όχι ελληνική δραχμή\nΠέμπτη, 29 Ιανουαρίου 2015 00:50\nΗ Ελλάδα είναι πολύ πιο σταθερή από ότι ήταν πριν από πέντε χρόνια. Η ωρίμανση του χρέους της έχει επιμηκυνθεί, οι πιστωτές είναι κυρίως θεσμικοί γράφει ο Μάρτιν Σουλτς.\nΓιούνκερ: Η Ελλάδα πρέπει να σεβαστεί την Ευρώπη 29/01/2015 00:41\nΜείωση του χρέους στο μισό προτείνει για την Ελλάδα πρώην επικεφαλής του ΔΝΤ 28/01/2015 19:54\nS&P: Σε καθεστώς αρνητικής παρακολούθησης η Ελλάδα 28/01/2015 19:36\n«Όχι ελληνικό δράμα, όχι ελληνική δραχμή» (No Greek drama and no Greek drachma) έχει τίτλο το κείμενο που ανάρτησε σήμερα στον προσωπικό λογαριασμό του στο Twitter και στο Linkedin o Πρόεδρος του Ευρωπαϊκού Κοινοβουλίου, Μάρτιν Σουλτς, μια μέρα πριν την επίσκεψή του στην Αθήνα, όπου θα συναντηθεί με τον Αλέξη Τσίπρα.\nTo πλήρες κείμενο έχει ως εξής:\n«Τα αποτελέσματα των ελληνικών εκλογών της περασμένης Κυριακής είχαν εκπλήξεις. Κάποιοι ίσως δεν περίμεναν αυτήν την ηχηρή νίκη του Αλέξη Τσίπρα. Επίσης έκπληξη προκάλεσαν κάποιες αντιδράσεις που ακολούθησαν τα νέα της νίκης. Ακόμα και άνθρωποι που είναι διαμετρικά αντίθετοι με το ΣΥΡΙΖΑ, όπως η γαλλική ακροδεξιά της Μαρίν Λεπέν και το κόμμα Ανεξαρτησίας του Η.Β., του Νάιτζελ Φάρατζ, ήταν έτοιμοι να πηδήξουν στο τρένο του ΣΥΡΙΖΑ, υποστηρίζοντας ότι αυτό είναι ένα σημάδι του αναπόφευκτου τέλους της Ε.Ε. όπως την ξέρουμε.\nΛίγες ημέρες μετά τις εκλογές και τον ταχύ σχηματισμό της κυβέρνησης, σχόλια και ενθουσιασμοί πρέπει να κάνουν χώρο στη νηφαλιότητα και το ρεαλισμό. Τα δύσκολα τώρα αρχίζουν: Η διακυβέρνηση της χώρας και η ικανοποίηση των αναγκών των πολιτών, προσεγγίζοντας παράλληλα τους Ευρωπαίους και τους διεθνείς εταίρους της Ελλάδας.\nΤα προβλήματα της Ελλάδας δεν τελείωσαν την Κυριακή των εκλογών. Το ελληνικό δημόσιο χρέος παραμένει 1,7 φορές μεγαλύτερο από την οικονομία της χώρας. Η δημοσιονομική πίεση συνεχίζει να βαραίνει δυσανάλογα τα χαμηλά και μεσαία εισοδήματα των πολιτών και πολλές νομοταγείς και σκληρά εργαζόμενες οικογένειες υποφέρουν, ενώ ένας αριθμός σούπερ-πλουσίων έχει τη δυνατότητα να αψηφά τους κανόνες μέσω της φοροαπάτης και της φοροδιαφυγής. Μεγάλο μέρος του διοικητικού και επιχειρηματικού περιβάλλοντος αγκομαχά, λόγω των πελατειακών σχέσεων.\nΟ ΣΥΡΙΖΑ θα πρέπει τώρα να προτάξει την ευθύνη και την ηγεσία. Ένα μέρος της εκλογικής του επιτυχίας οφείλεται στο ότι ήταν άθικτος από την εξουσία και τις ευθύνες. Αυτό έκανε, την απλοϊκή, κάποιες φορές, ρητορική κατά της λιτότητας, του κατεστημένου και της τρόικας, τόσο πιστευτή και αποτελεσματική.\nΌμως παρά τα «αντί» , ο ΣΥΡΙΖΑ δεν είναι κατά τη γνώμη μου ένα αντιευρωπαϊκό κόμμα. Γνωρίζω καλά τον πρωθυπουργό Τσίπρα. Είναι ειλικρινής και χαρισματικός και πιστεύω ότι είναι ένας πραγματιστής πολιτικός.\nΤον έχω συναντήσει στις Βρυξέλλες και στην Αθήνα και έχουμε αναμετρηθεί ως υποψήφιοι για την Προεδρία της Ευρωπαϊκής Επιτροπής, εγώ ως υποψήφιος για τους Ευρωπαίους Σοσιαλιστές και αυτός ως υποψήφιος της Ευρωπαϊκής Αριστεράς. Ένας αντιευρωπαϊστής δεν θα δεχόταν να διαγωνιστεί για την Προεδρία της Ευρωπαϊκής Επιτροπής, όσο απίθανη και αν ήταν η εκλογή του.\nΤην Κυριακή δεν υπήρξε ευρωπαϊκό δράμα για την Ελλάδα. Ο Τσίπρας δεν θα οδηγήσει την Ελλάδα εκτός ευρωζώνης και η ευρωζώνη δεν θα εξαναγκάσει την Ελλάδα να βγει έξω. Αυτό δεν είναι προς το συμφέρον κανενός. Ωστόσο, ο πρωθυπουργός Τσίπρας πρέπει να συνειδητοποιήσει ότι για να επιτύχει πρέπει να βρει ένα συμβιβασμό τόσο εντός όσο και εκτός της χώρας.\nΗ Ελλάδα είναι πολύ πιο σταθερή από ότι ήταν πριν από πέντε χρόνια. Η ωρίμανση του χρέους της έχει επιμηκυνθεί, οι πιστωτές είναι κυρίως θεσμικοί, η οικονομία προβλέπεται να μεγεθυνθεί κατά 2,9% το 2015 και 3,7% το 2016. Η ανεργία έχει πτωτική πορεία, το ίδιο και το χρέος. Ο πρωθυπουργός Τσίπρας πρέπει να επιταχύνει αυτές τις δυναμικές.\nΑν η νεοσυσταθείσα κυβέρνηση του ΣΥΡΙΖΑ γίνει μια κυβέρνηση του «όχι σε όλα», τότε η ορμή του Τσίπρα θα είναι βραχύβια. Εάν όμως δεσμευθεί σε ένα θετικό πρόγραμμα για να κάνει τη χώρα του δικαιότερη, εάν κάνει αξιόπιστες δεσμεύσεις και αν προχωρήσει στο δρόμο των μεταρρυθμίσεων για να κάνει δυνατότερη την Ελλάδα και την Ε.Ε., τότε το Ευρωπαϊκό Κοινοβούλιο θα είναι με το μέρος του».\nΗ ΟΙΚΟΝΟΜΙΑ ΣΕ ΚΡΙΣΗ ΕΥΡΩΠΑΙΚΗ ΕΝΩΣΗ ΚΥΒΕΡΝΗΣΗ


ORION G, GSM/GPRS interface σε πλαστικό κουτί\nGSM/GPRS interface σε πλαστικό κουτί, για σύνδεση οποιουδήποτε πίνακα συναγερμού με κέντρο λήψε...\nΠλακέτα εξόδου με Relay για όλους τους πίνακες. Συνδέεται σε προγραμματιζόμενη έξοδο (PGM) κ...\nKλέμα 220V, τριών πόλων με ασφαλειοθήκη.\nΠλακέτα για την προστασία των εισόδων των τηλεφωνικών γραμμών από κεραυνούς. Συμβατό μ�...\nΜονάδα με φωνητικά μηνύματα για τον τηλεφωνητή των πινάκων συναγερμού Sigma.\nTamper προστασίας, με καλώδια και βίδες, για τους πίνακες συναγερμού Sigma.


«Η Μέρκελ θα δεχτεί πιέσεις εκ των έσω να μετατοπιστεί δεξιότερα» | Η Εφημερίδα των Συντακτών\nΟ Στέφεν Λέντορφ είναι οικονομολόγος και ερευνητής στο Ινστιτούτο Εργασίας, Δεξιοτήτων και Προσόντων/IAQ) στο Πανεπιστήμιο του Ντούισμπουργκ/Εσεν της Γερμανίας\n29.09.2017, 12:58 | Ετικέτες: οικονομία, Ευρώπη, Σοσιαλδημοκράτες, δάνεια\nΟ Λέντορφ βρίσκεται στην Αθήνα για το 23ο Συνέδριο Ευρωπαίων Οικονομολόγων, το οποίο φιλοξενείται από το Ινστιτούτο Νίκος Πουλαντζάς και το Χαροκόπειο Πανεπιστήμιο, από 28 έως 30 Σεπτεμβρίου, με θέμα «Μπορεί ακόμα να σωθεί η Ευρώπη; Οι επιπτώσεις μιας Ευρώπης των πολλών ταχυτήτων». Στη συνέντευξή του εκτιμά ότι η Μέρκελ θα δεχτεί πιέσεις εκ των έσω για μετατόπιση προς τα δεξιά, ενώ επισημαίνει ότι απαιτούνται συμμαχίες σε επίπεδο Ε.Ε. για την επίτευξη προοδευτικών αλλαγών\n• Πώς βλέπετε το μετεκλογικό σκηνικό της Γερμανίας και τι σηματοδοτεί για την Ευρώπη;\nΕίναι τρομερό, αλλά κατά κάποιο τρόπο πλησιάζουμε σε αυτό που έγινε φυσιολογικό σε πολλές άλλες χώρες της Ε.Ε. Σύμφωνα με τα γερμανικά πρότυπα, η κατάσταση βρίσκεται κάπου μεταξύ σύνθετου και χαοτικού. Θα χρειαστεί πολύς χρόνος για να αποκτήσουμε μια νέα κυβέρνηση.\nΕν τω μεταξύ, μπορεί κανείς να σκεφτεί ότι μια ασθενέστερη γερμανική κυβέρνηση διευκολύνει τους άλλους, για παράδειγμα τους Γάλλους, να ξεπεράσουν το «δημοκρατικό σκάνδαλο» (όπως το έθεσε ο Μοσκοβισί) στην ευρωζώνη. Από την άλλη, όμως, πρέπει να συνειδητοποιήσουμε ότι θα υπάρξουν ισχυρές πιέσεις στη Μέρκελ μέσα στο κόμμα της για να μετατοπιστεί περισσότερο προς τα δεξιά. Ετσι, ειλικρινά, δεν ξέρω.\n• Η Ε.Ε., όπως αναφέρατε, έχει πέσει στην παγίδα ενός «καθεστώτος λιτότητας» (austeritarian regime), από το οποίο φαίνεται σχεδόν αδύνατο να ξεφύγουμε. Ποιο είναι το μέλλον για τους ευρωπαϊκούς λαούς και ποιο είναι το καθήκον των αριστερών και προοδευτικών δυνάμεων;\nΟι πιέσεις από τα κάτω για προοδευτικές μεταρρυθμίσεις σε επίπεδο Ε.Ε. πρέπει να στηρίζονται σε ισχυρότερη πίεση για μεταρρυθμίσεις σε εθνικό επίπεδο, ιδίως στη Γερμανία, αλλά και σε άλλες χώρες της Ε.Ε. Στις μεγαλύτερες χώρες πρέπει να γνωρίζουμε το απλό γεγονός ότι δεν θα επιτύχουμε σε επίπεδο Ε.Ε. αυτό που δεν μπορούμε να επιτύχουμε στη δική μας χώρα.\nΔυστυχώς, υπάρχει ακόμα πολύς δρόμος, διότι η Σοσιαλδημοκρατία έχει αποδυναμωθεί ουσιαστικά σε ορισμένες πολιτικές και οικονομικά σημαντικές χώρες της Ε.Ε., όπως η Γαλλία, η Γερμανία, η Ιταλία ή η Ισπανία, ενώ μεγάλα τμήματα των αριστερών κομμάτων δεν μπορούν να αποφασίσουν εάν θέλουν να επικεντρωθούν στη διαμαρτυρία, στην προπαγάνδα ή στην αλλαγή.\nΗ τελευταία θα απαιτούσε πολύ μεγαλύτερες προσπάθειες σε πραγματικές πολιτικές εναλλακτικές λύσεις, οι οποίες θα διευκόλυναν τη δημιουργία ευρύτερων πολιτικών και κοινωνικών συμμαχιών για μοντέλα δημοκρατικής, κοινωνικής και οικολογικής ανάπτυξης στις χώρες τους, γεγονός που θα μπορούσε να αποτελέσει τη βάση για προοδευτικές αλλαγές και σε επίπεδο Ε.Ε.\n• Τον τελευταίο καιρό έχουμε δει ένα πλήθος «οραμάτων» για την Ευρώπη, όπως του Ζαν-Κλοντ Γιούνκερ ή του Εμανουέλ Μακρόν, το κοινό χαρακτηριστικό των οποίων είναι ότι εκφράζουν τα πολιτικά σχέδια των ελίτ. Ωστόσο, δεν βλέπουμε πολιτικά σχέδια ή οράματα από τα κάτω. Ποια είναι η εξήγησή σας;\nΓια τους περισσότερους ανθρώπους είναι πολύ μακριά από την καθημερινή ζωή και τα προβλήματά τους. Στα γερμανικά λέμε «το πουκάμισό μου είναι πιο κοντά από το σακάκι μου». Γνωρίζετε ότι αυτό είναι χαρακτηριστικό όχι μόνο για τη Γερμανία. Οπως μόλις ανέφερα, μέχρι στιγμής δεν βρήκαμε μια αριστερή λύση γι’ αυτό.\nΤα μεγάλα τμήματα της Αριστεράς, όπως το βλέπω, επικεντρώνονται είτε σε επίπεδο Ε.Ε. είτε σε εθνικό επίπεδο, αλλά ακόμη κι αν προτείνουν εύλογες προοδευτικές μεταρρυθμίσεις, δεν κατορθώνουν να συνδέσουν αυτά τα δύο επίπεδα. Φυσικά αυτό είναι πολύ δύσκολο. Αλλά να δώσουμε ένα μόνο παράδειγμα: Ακόμη και στη Γερμανία θα ήταν απαραίτητο, προκειμένου να γίνουν προοδευτικές αλλαγές, να διαμορφώσουμε συμμαχίες σε επίπεδο Ε.Ε. για κοινά πρότυπα φορολόγησης των κερδών και του πλούτου. Πιστεύω ότι θα είναι αυτός ο δεσμός μεταξύ των επιπέδων των συγκρούσεων που θα μετρά στο μέλλον.\nΕπιτρέψτε μου να προσθέσω μια σύντομη παρατήρηση σχετικά με τα «οράματα» για την Ευρώπη. Οι τρέχουσες συζητήσεις αντικατοπτρίζουν μια βαθιά ανασφάλεια καθώς και τεράστιες σχισμές και ρωγμές μεταξύ των πολιτικών ελίτ. Στη χώρα του ο Μακρόν έχει μια νεοφιλελεύθερη ατζέντα, αλλά σε επίπεδο Ε.Ε. θέλει να δραπετεύσει από το κλουβί λιτότητας. Δεν πρέπει να διστάσουμε να επωφεληθούμε ακόμα και από το μικρότερο δυνατό παράθυρο όταν θέλουμε να αλλάξουμε την πορεία δράσης στην Ε.Ε.\n• Αν και οι οικονομικές επιπτώσεις του νεοφιλελεύθερου δόγματος έχουν αυξήσει την ανισότητα και τη φτώχεια σε διεθνές επίπεδο, αντιμετωπίζουμε τον «παράξενο μη θάνατό» του, όπως λέει ο Κόλιν Κράουτς. Πώς εξηγείτε αυτή την αντίφαση;\nΤο δημόσιο χρέος που αυξήθηκε κατά τη διάρκεια της οικονομικής κρίσης χρησιμοποιήθηκε ως ζώνη ασφαλείας από τους νεοφιλελεύθερους. Πριν από την κρίση, το σκεπτικό πίσω από τις νεοφιλελεύθερες πολιτικές ήταν η «ελεύθερη αγορά», τώρα είναι η φερόμενη ανάγκη να μειωθεί το δημόσιο χρέος. Η αιτιολόγηση έχει αλλάξει, αλλά οι πολιτικές και τα αποτελέσματά τους είναι ίδια.\n• Εχουν περάσει δύο χρόνια από τότε που ο ΣΥΡΙΖΑ ηττήθηκε και συνθηκολόγησε με τους δανειστές το 2015. Ποια είναι η δική σας εκτίμηση για τη μέχρι τώρα διακυβέρνηση του Αλέξη Τσίπρα και πώς επηρεάζει αυτή τις εξελίξεις στην Ευρώπη;\nΟλοι εμείς που αγωνιστήκαμε συμμετέχοντας σε πρωτοβουλίες αλληλεγγύης στη Γερμανία και αλλού επίσης υποστήκαμε ήττα πριν από δύο χρόνια. Αλλά για να πούμε την αλήθεια, τουλάχιστον στη Γερμανία πολλοί από εμάς απογοητευτήκαμε, αλλά δεν νιώσαμε έκπληξη. Ξέραμε την κυβέρνησή μας και από την αρχή γνωρίζαμε πλήρως την ανισομέρεια δύναμης στην Ε.Ε. Βεβαίως ελπίζαμε ότι τα κοινωνικά κινήματα σε ολόκληρη την Ευρώπη θα μπορούσαν να αντισταθμίσουν σε κάποιο βαθμό αυτήν την ανισορροπία, αλλά γενικά ήμασταν απλά πολύ αδύναμοι και καμία από τις κυβερνήσεις μας δεν θα μπορούσε να εξαναγκαστεί να είναι πιο ευέλικτη όσον αφορά τα αιτήματα της κυβέρνησης του ΣΥΡΙΖΑ.\nΤα μνημόνια αντικατοπτρίζουν τα σημερινά πολιτικά όρια μιας απομονωμένης αριστερής κυβέρνησης σε μια μικρή και οικονομικά αδύναμη χώρα της Ε.Ε. Αντιλαμβάνομαι τη στροφή της ελληνικής κυβέρνησης το καλοκαίρι του 2015 ως μια προσπάθεια αποφυγής των χειρότερων και η δική μου εντύπωση είναι ότι προσπαθούν πολύ σκληρά να βρουν και να εκμεταλλευτούν ακόμα και τα μικρότερα κενά για να μετριάσουν τα βαρύτατα μέτρα. Φαντάζομαι πόσο επώδυνο είναι να υποφέρεις από τα αποτελέσματα αυτών των κακών «συμβιβασμών» του Μνημονίου.\nΑλλά δεν έχω καμία αμφιβολία ότι τα βάσανα θα ήταν ακόμη χειρότερα, πολύ χειρότερα, εάν η Ν.Δ. ή το ΠΑΣΟΚ βρίσκονταν ακόμα στην εξουσία. Ακόμα κι αν αυτό μας πονάει, δεν πρέπει να ξεχνάμε ποιος προκάλεσε αυτήν την τρομερή κατάσταση πριν από το 2015 – στο Βερολίνο, στις Βρυξέλλες και αλλού, αλλά και στην Αθήνα.\nΟ Λέντορφ είναι οικονομολόγος και ερευνητής στο Ινστιτούτο Εργασίας, Δεξιοτήτων και Προσόντων/IAQ) στο Πανεπιστήμιο του Ντούισμπουργκ/Εσεν της Γερμανίας. Η έρευνά του επικεντρώνεται στις εργασιακές σχέσεις και τον χρόνο εργασίας σε οργανωτικό, εθνικό και διεθνές επίπεδο και περιλαμβάνει συγκριτική έρευνα για τα ευρωπαϊκά μοντέλα απασχόλησης και τα συστήματα εργασιακών σχέσεων.


Πολιτική Απορρήτου | yummymommy.gr\nTo yummymommy.gr δεσμεύεται ότι δεν θα προβεί σε πώληση, ενοικίαση, δημοσίευση, κοινοποίηση των ηλεκτρονικών διευθύνσεων των χρηστών σε κανέναν τρίτο φορέα.\nTo yummymommy.gr μπορεί να διοχετεύσει προσωπικά δεδομένα των χρηστών εάν αναγκαστεί λόγω παραβίασης των σχετικών διατάξεων του νόμου και μόνο προς τις αρμόδιες αρχές.\nΌπως πολλές ιστοσελίδες, το yummymommy.gr χρησιμοποιεί διαφημίσεις για την κάλυψη των εξόδων του. Το yummymommy.gr χρησιμοποιεί cookies ή web beacons που συλλέγουν δεδομένα κατά τη διαδικασία προβολής διαφημίσεων του Google.\nΟ επισκέπτης μπορεί να ρυθμίσει τον διακομιστή του κατά τέτοιο τρόπο ώστε είτε να τον προειδοποιεί για τη χρήση των cookies σε συγκεκριμένες υπηρεσίες του yummymommy.gr ή να μην επιτρέπει την αποδοχή της χρήσης cookies σε καμία περίπτωση.\nΤο yummymommy.gr διατηρεί το δικαίωμα να βελτιώνει και να συμπληρώνει το κείμενο αυτό από όποιες παραλείψεις, χωρίς όμως να είναι υποχρέωση του.


12 ιδανικές ιδέες για διακόσμηση κουζίνας | Gruppo Cucine\n12 ιδανικές ιδέες για διακόσμηση κουζίνας\nΗ διακόσμηση της κουζίνας συχνά παραμελείται, παρόλο που είναι το δωμάτιο του σπιτιού που περνάμε τις περισσότερες ώρες. Αν έχετε μεγάλη κουζίνα μπορείτε να της δώσετε χαρακτήρα. Αν έχετε μικρή κουζίνα και σας περιορίζουν τα τετραγωνικά της, δεν σημαίνει ότι πρέπει να έχει και περιορισμένο στυλ!\nΠροσθέστε χρώμα στους τοίχους, στα αξεσουάρ και τις μικροσυσκευές.\nΠροσθέστε επιπλέον στυλάτους χώρους αποθήκευσης κι εναλλακτικά μικροέπιπλα.\nΑλλάξτε τους πάγκους και τα ντουλαπόφυλλα.\nΣε κάθε περίπτωση, αφήστε τη φαντασία και το προσωπικό σας γούστο να μεταμορφώσουν την κουζίνα σας σε κομψοτέχνημα, διατηρώντας ή και αυξάνοντας τη λειτουργικότητα της!\nΣας παρουσιάζουμε 12 ιδέες για διακόσμησης κουζίνας που μπορείτε εύκολα -και σχετικά γρήγορα- να εφαρμόσετε και στη δική σας κουζίνα. Ξεκινάμε;\n1. Αλλάξτε χρώμα στους τοίχους της κουζίνας\nΔεν χρειάζεται απαραίτητα να βάψετε την κουζίνα από την αρχή, εκτός αν το επιθυμείτε. Ιδανικά, επιλέξτε 1-2 πλευρικούς τοίχους ή τμήματα τους, και βάψτε τους με ένα χαρακτηριστικό χρώμα που ταιριάζει με την υπόλοιπη διακόσμηση σας.\nΜπορείτε να επιλέξετε επίσης 2 αντίθετα χρώματα ή το ίδιο χρώμα σε διαφορετικούς τόνους. Ένα έντονο και χαρούμενο χρώμα, θα δώσει μια πιο “παιχνιδιάρικη” νότα στη συνολική διακόσμηση της κουζίνας σας.\nΑν δεν είστε σίγουροι, μην αναρωτιέστε. Ρίξτε μια ματιά στο άρθρο μας: Τι χρώμα να βάψω την κουζίνα μου και πάρτε ιδέες για όμορφο και αρμονικό αποτέλεσμα.\n2. Αλλάξτε την “πλάτη” της κουζίνας\nΥπάρχουν πολλές επιλογές αν αποφασίσετε να ανανεώσετε την “πλάτη” της κουζίνας σας:\nΠλακάκια σε διάφορες υφές, σχήματα και χρώματα\nΞύλο (είναι άκρως πρωτότυπο και απίστευτα πρακτικό εάν τοποθετηθεί και μονωθεί σωστά).\nΜε το κατάλληλο background, η κουζίνα σας μπορεί να αποκτήσει έναν τελείως διαφορετικό χαρακτήρα, μοντέρνο ή κλασικό ανάλογα με το προσωπικό σας στυλ, σίγουρα κομψό κι εντυπωσιακό.\n3. Αυξήστε τους χώρους αποθήκευσης\nΌσο μεγάλη ή μικρή, πολύ ή λιγότερο εξοπλισμένη κι αν είναι η κουζίνα σας, οι έξτρα αποθηκευτικοί χώροι θα την κάνουν σίγουρα πιο μινιμαλιστική αλλά και λειτουργική.\nΣκεφτείτε αν υπάρχουν σημεία στην κουζίνα σας που μπορούν να αξιοποιηθούν για επιπλέον αποθήκευση, είτε άμεσα είτε με κάποιες μικροπροσθήκες.\nΔείτε επίσης πώς να οργανώσετε την κουζίνα σας σε 8+1 εύκολα βήματα.\n4. Προσθέστε επιπλέον έπιπλα κουζίνας\nΤα εντοιχισμένα έπιπλα κουζίνας είναι υπέροχα από κάθε άποψη, καθώς σας επιτρέπουν να χρησιμοποιήσετε κάθε ίντσα του ελεύθερου χώρου, ενώ ταυτόχρονα μοιάζουν να είναι ενσωματωμένα με το υπόλοιπο σπίτι.\nΑν διαθέτετε όμως ελεύθερο χώρο, κάποια επιπλέον -αυτόνομα- έπιπλα κουζίνας μπορούν να προσθέσουν χαρακτήρα, ζεστασιά και λειτουργικότητα στην κουζίνα σας.\nΜπορεί να είναι μια συρταριέρα, ένας μπουφές ή ακόμα και μια νησίδα κουζίνας. Μπορεί να είναι ιδιαίτερα ρετρό ή κλασσικά κομμάτια, ή ακόμη καλύτερα να ταιριάζουν με το συνολικό στυλ της κουζίνας σας. Όλα είναι θέμα προσωπικού γούστου.\n5. Αλλάξτε το φωτισμό\nΗ επιλογή των κατάλληλων φωτιστικών ή του τρόπου φωτισμού, μπορεί να αναβαθμίσει σημαντικά τη διακόσμηση της κουζίνας σας.\nΑφενός τα πρωτότυπα και ογκώδη φωτιστικά μπορούν να αποτελούν το κεντρικό στοιχείο διακόσμησης της κουζίνας, αφετέρου θα προσφέρουν διαφορετική ατμόσφαιρα ανάλογα με την ώρα της ημέρας και τη διάθεση σας.\nΟ έξυπνα τοποθετημένος φωτισμός επίσης, μπορεί να κάνει μια κουζίνα να φαίνεται μεγαλύτερη. Μπορεί επίσης να γίνει εξαιρετικά πρακτικός, φωτίζοντας τις επιφάνειες εργασίας όποτε τον χρειάζεστε.\n6. Τοποθετήστε ράφια\nΤα ράφια στους ελεύθερους τοίχους της κουζίνας δεν χρειάζεται να εξυπηρετούν αποκλειστικά την πρακτικότητα, αλλά και την αισθητική της κουζίνας σας.\nΕκτός από μαγειρικά σκεύη ή βάζα, μπορείτε να τοποθετήσετε και βιβλία μαγειρικής ή άλλα κουζινικά αξεσουάρ. Μπορεί επίσης το χρώμα του ραφιού να είναι έντονο αλλά και αρμονικό, συνδυαστικά με την υπόλοιπη διακόσμηση της κουζίνας σας.\n7. Ανανεώστε τις ηλεκτρικές συσκευές\nΟι ηλεκτρικές συσκευές μιας κουζίνας δεν είναι απαραίτητο να είναι μόνο πρακτικές. Το ψυγείο παγώνει, ο φούρνος ψήνει… Μπορούν να έχουν ταυτόχρονα στυλ, παίζοντας κεντρικό ρόλο στη διακόσμηση.\nΕπιλέξτε έγχρωμες ηλεκτρικές συσκευές είτε κλασσικής είτε ρετρό αισθητικής. Αν δεν είναι η κατάλληλη στιγμή για μια τέτοια επένδυση, ανανεώστε τις μικρότερες ηλεκτρικές συσκευές της κουζίνας σας, όπως, τον βραστήρα, την τοστιέρα, την μηχανή espresso ή τον φούρνο μικροκυμάτων.\n8. Αλλάξτε τα ντουλαπόφυλλα\nΕίναι αρκετά κοστοβόρο να αντικαταστήσετε όλα τα έπιπλα της κουζίνας σας με καινούργια. Η αλλαγή όμως των ντουλαπόφυλλων -όλων ή κάποιων από αυτά- μπορεί να αναβαθμίσει σημαντικά το χώρο από άποψη αισθητικής και διακόσμησης, χωρίς πολλά χρήματα.\nΜπορείτε να επιλέξετε γυάλινα (βιτρίνα), με αμμοβολή, έγχρωμα -ματ ή γυαλιστερά- και να κάνετε την κουζίνα σας να φαίνεται σαν καινούργια!\nΔείτε 4 συμβουλές για το πώς να επιλέξετε έτοιμα ντουλάπια κουζίνας εξοικονομώντας χρόνο και χρήματα.\n9. Υφάσματα & διακόσμηση κουζίνας\nΗ σωστή επιλογή και τοποθέτηση υφασμάτων, είναι ο πιο εύκολος και άμεσος τρόπος να μεταμορφώσετε την κουζίνα σας. Παραδείγματα:\nΧαλιά (κάτω από το τραπέζι, κατά μήκος των ντουλαπιών.\nΜαξιλαράκια (στα καθίσματα ή διακοσμητικά)\nΚαλύμματα στις καρέκλες της κουζίνας\nΔώστε βάση στην ένταση και την αντίθεση των χρωμάτων, στις υφές και στο μοτίβο.\n10. Έργα τέχνης\nΤα έργα τέχνης -φθηνά ή ακριβά- δεν αποτελούν απλά βάση της διακόσμησης του σπιτιού συνολικά, αλλά επηρεάζουν άμεσα τη διάθεση και την ψυχολογία μας.\nΕπιλέξτε μοναδικά έργα τέχνης που αναδεικνύουν την προσωπικότητά σας. Vintage επιγραφές, πίνακες, ιδιαίτερες κορνίζες και έργα τέχνης, ανάλογα με το στυλ διακόσμησης σας, μπορούν να δώσουν μια vintage, μοντέρνα ή κλασική εμφάνιση στην κουζίνα σας.\n11. Στολίστε εργαλεία & σκεύη μαγειρικής\nΜπορείτε να στολίσετε τα όμορφα inox, πολύχρωμα ή vintage εργαλεία και σκεύη μαγειρικής στον τοίχο ή κάτω από τα ντουλάπια της κουζίνας σας.\nΚρεμαστές σχάρες, μια απλή μπάρα με μερικούς γάντζους ή κρεμαστά καλάθια, μπορούν να αξιοποιηθούν διακοσμητικά, δίνοντας χρώμα και άποψη στην κουζίνα, διατηρώντας τα αντικείμενα σας οργανωμένα και άμεσα προσβάσιμα.\n12. Αλλάξτε τα πόμολα και τις λαβές\nΜην υποτιμήσετε καθόλου τη διαφορά που θα φέρει η αλλαγή στα πόμολα των ντουλαπιών και οι λαβές στα συρτάρια της κουζίνας. Μπορούν να δώσουν άλλο χαρακτήρα στη συνολική σας διακόσμηση, αφού αποτελούν κυριολεκτικά το μοναδικό “κόσμημα” της κουζίνας.\nΣτο χρώμα τους\nΣτις γραμμές τους\nΚαι στην εργονομία τους\nΔείτε αναλυτικά πώς να επιλέξετε πόμολα για τα ντουλάπια και τα συρτάρια της κουζίνας σας.\nΜερικές ή και περισσότερες διακοσμητικές παρεμβάσεις στην κουζίνα σας μπορούν να την ανανεώσουν και να την αναβαθμίσουν σημαντικά!\nΑν είστε όμως σε φάση που θέλετε να ανακαινίσετε πλήρως την κουζίνα σας, τα μοναδικά σχέδια της Gruppo Cucine μπορούν να μεταμορφώσουν συνολικά το σπίτι σας για πολλά χρόνια, αφού ξεχωρίζουν για το απαράμιλλο στυλ, την αντοχή και τη διαχρονικότητα τους!


RADAR: Ο ΑΓΡΥΠΝΟΣ ΦΡΟΥΡΟΣ: ΕΘΝΙΚΑ ΘΕΜΑΤΑ - ΚΥΠΡΙΑΚΟ: Πολιτική και πολιτικοί\nΕΘΝΙΚΑ ΘΕΜΑΤΑ - ΚΥΠΡΙΑΚΟ: Πολιτική και πολιτικοί\nΠήγε να ανατραπεί το 2004 με την ένταξη της Κύπρου στην Ε.Ε. Η μεθόδευση του σχεδίου Ανάν εξουδετέρωσε το δυνητικό πλεονέκτημα. Επέτρεψε στην Τουρκία να ξεκινήσει ενταξιακές συνομιλίες παρά την εισβολή στο νησί. Αντιστοίχως, η ανεύρεση υδρογονανθράκων το 2011 νοτίως της Κύπρου έχει διαμορφώσει κάποιες συμμαχίες. Τα κοιτάσματα όμως είναι (ακόμη) μικρά για να γείρουν την πλάστιγγα.\nΕπειδή η Τουρκία αντιλαμβάνεται τη σημασία ανευρέσεως και νέων κοιτασμάτων, αμφισβητεί και με στρατιωτικά μέσα το σύνολο σχεδόν των θαλασσίων περιοχών της κυπριακής ΑΟΖ προκειμένου να εμποδίσει τη διενέργεια νέων ερευνών.\nΣήμερα, η Ελλάδα, ο μόνος σύμμαχος της Κυπριακής Δημοκρατίας, είναι πρακτικώς εξουδετερωμένη από την οικονομική κρίση.\nΟι ΗΠΑ λόγω του Συριακού, του Ισλαμικού Κράτους και των Κούρδων κρατούν ισορροπίες. Παράλληλα υποστηρίζουν την επίλυση του Κυπριακού, διότι θεωρούν ότι θα βοηθήσει την προσέγγιση Ισραήλ-Τουρκίας και θα δημιουργήσει ένα τοπικό σύστημα ασφαλείας στην Ανατολική Μεσόγειο. Τέλος, υπάρχουν και οι ισχυρές πετρελαϊκές εταιρείες που θέλουν σταθερό περιβάλλον για να προχωρήσουν σε μακροχρόνιες επενδύσεις.\nΔεν ξέρουμε εάν θα είναι, αλλά οφείλουμε να επισημάνουμε κάποια σοβαρά θέματα.\nΗ διεθνώς αναγνωρισμένη προσωπικότητα της Κυπριακής Δημοκρατίας αποτελεί το βασικότερο διαπραγματευτικό χαρτί της ελληνοκυπριακής πλευράς. Οι προτάσεις για το νέο ομοσπονδιακό κράτος (και τα συνιστώντα κρατίδια) στο οποίο θα μετεξελιχθεί η Κυπριακή Δημοκρατία ενέχουν τον κίνδυνο να μην υπάρχει επιστροφή στη σημερινή κατάσταση, σε περίπτωση που η προτεινόμενη λύση δεν περπατήσει. Θα πρέπει να διασφαλισθεί ότι η μετεξέλιξη στο νέο κράτος θα συμβεί μόνον τη στιγμή που θα συντελείται και η μεταβίβαση εδαφών στους Ελληνοκυπρίους. Τουλάχιστον να μείνουν στην ελληνοκυπριακή πλευρά κάποια από τα εδάφη. Το 2004 οι Τούρκοι το είχαν αρνηθεί.\nΒασικότατη ένσταση ως προς τη διαδικασία που ακολουθείται είναι ότι η τελική λύση θα διαμορφωθεί μέσα από μία διαδικασία ανατολίτικου παζαριού στις 12 Ιανουαρίου στη Γενεύη. Η διεθνής εμπειρία δείχνει ότι σε τέτοιες διασκέψεις...\nοι πιέσεις στρέφονται προς τον αδύνατο, ενώ ο ισχυρός παίρνει τη μερίδα του λέοντος.\nΕτικέτες ΓΕΩΠΟΛΙΤΙΚΑ, ΕΘΝΙΚΑ ΘΕΜΑΤΑ, ΕΞΩΤΕΡΙΚΗ ΠΟΛΙΤΙΚΗ, ΚΥΠΡΙΑΚΟ, ΣΥΡΙΓΟΣ ΑΓΓΕΛΟΣ, ΤΟΥΡΚΙΑ


Έβερτον – Μάντσεστερ Σίτι 1-3: Με σπασμένα φρένα και +10 προς τον τίτλο! – Athlitiki\nΈβερτον – Μάντσεστερ Σίτι 1-3: Με σπασμένα φρένα και +10 προς τον τίτλο!\nΚαθώς έγραφε ιστορία στο βρετανικό ποδόσφαιρο, με το 9/9 τον μήνα Γενάρη και τις 16 σερί νίκες σε όλες τις διοργανώσεις, υπήρχε πάντα ένας αστερίσκος σε κάθε πρόωρο σενάριο τίτλου. Ένα λιγότερο ματς, από την αναβολή μεσούσης της περιόδου του αγώνα με την Έβερτον, που υποσχόταν στους πιο «συγκρατημένους» ότι οι ισορροπίες μπορούν ακόμη να αλλάξουν. Η ακάθεκτη M.Σίτι στο 2021, όμως, κατέρριψε και αυτή την εκκρεμότητα, ανέβασε τη διαφορά της στο +10 από τη Μάντσεστερ Γιουνάιτεντ και βαδίζει πρόσω ολοταχώς στον αγγλικό θρόνο που της έλειψε για μια χρονιά, αλλά μάλλον δεν υπάρχει τρόπος να της λείψει και δεύτερη.


15 Οκτωβρίου 2018 15 Οκτωβρίου 2018 από nikos Adamopoulos\n1.α. ΜΕ ΑΒΥΣΣΑΛΕΟ ΝΤΕΚΟΛΤΕ ΕΔΩΣΕ ΣΥΝΕΝΤΕΥΞΗ ΣΤΗ ΣΑΣΑ ΣΤΑΜΑΤΗ! «ΕΙΝΑΙ ΦΥΣΙΚΑ;\nΝαι, ναι… Είμαι ζουμπουρλού».\nΗ Σάσα Σταμάτη συνάντησε την Ραλλία Χρηστίδου στο καμαρίνι της, στο κέντρο που τραγουδάει και μίλησαν για όλα.\nΗ γνωστή τραγουδίστρια αναφέρθηκε μεταξύ άλλων στο Fame Story, στην αμφισβήτηση που δέχτηκε λόγω της συμμετοχής της στο μουσικό talent show, ωστόσο, το βλέμμα της Σάσας τράβηξε το αβυσσαλέο ντεκολτέ της.\n«Είναι φυσικά;», ρώτησε η δημοσιογράφος και παρουσιάστρια για να πάρει την απάντηση: «Ναι, ναι… Είμαι ζουμπουρλού».\nβ .ΜΙΑ ΚΟΙΛΙΑ …ΧΡΥΣΑΦΙ!\nΤις προάλλες, ανεβάσαμε εδώ την είδηση (με αποκαλυπτική φωτογραφία) πως η σύζυγος του δήμαρχου Νικαίας στη Γαλλία ,συνόδευσε τον άντρας της στις Κάννες, με ένα ντεκολτέ που άφηνε ακάλυπτο το πάνω μέρος του πεσμένου στήθους της. Η ίδια και στο τουίτερ της και στους δημοσιογράφους είπε πως αυτή η παρουσία με τέτοια αμφίεση στο συγκεκριμένο χώρο ήταν μια συμβολική κίνηση για να δείξει πως κάποια μέρα οι γυναίκες θα πρέπει να απαλλαγούν από τα στερεότυπα της θηλυκότητας που θέλουν τη γυναίκα δια βίου, εκτός της λοιπής θηλυκότητας , να έχει και στητά, έστω και παραφουσκωμένα με σιλικόνη, στήθη. ΄Οπως ακριβώς συμβαίνει και με τη γυναίκα έγκυο. ΄Οχι μόνο δεν προσβάλει την αισθητική η τεράστια κοιλιά της, αλλά είναι και χάρμα οφθαλμών!\nΣτην κριτική μας, δώσαμε συγχαρητήρια στην ακτιβίστρια Γαλλίδα, η οποία, επιτέλους, τόλμησε να παραστεί στο άντρο του σεξισμού και της επίδειξης του εμπορεύσιμου γυναικείου κορμιού με τον τρόπο που το έκανε. Και διατυπώσαμε την άποψη ότι κατάφερε ένα ισχυρό ράπισα στα στερεότυπα των βιοηχανιών θεάματος, μόδας,σεξισμού και συναφών που θέλουν το γυναικείο κρέας έτοιμο προϊόν να εκτεθεί στις βιτρίνες ή τα “τσιγκέλια” προς πώλησιν δια τας ποικίλας ανάγκας της αγοράς. (Σημείωση. Δε συμβαίνει το ίδιο, βέβαια, με τον περιφέροντα την κοιλιούμπα του κύριο, διότι δεν ισχύουν τα αυτά στερεότυπα για το ανδρικό κρέας).\nΔεχτήκαμε από τότε ως και σήμερα, πλήθος από διαμαρτυρίες γιατί τολμήσαμε να ταχθούμε στο πλευρό της ακτιβίσρτιας, η οποία κατά την άποψη των διαμαρτυρομένων, κακοποίησε την…ΑΙΣΘΗΤΙΚΗ! Και η σύγχρονη αισθητική, όπως είπαμε ,θέλει το εμπορεύσιμο βυζί να περιφέρεται στητό ,έστω και στουπωμένο με σιλικόνι, προς τέρψιν του φιλοθεάμονος κοινού.\nΚαι βεβαια θα δίναμε μια εξήγηση για τις διαμαρτυρίες από κλαρινογαμπρούς και νεάζοντες μεσήλικες που εξεμάνησαν για την απρέπεια της κυρίας Δημάρχου να προσβάλει την τρέχουσα αισθητική. Όμως, προς μεγάλη μας έκπληξη και λύπη, οι περισσότερες διαμαρτυρίες και πλέον επικριτικές, σκληρές ,ως υστερικές είχαν αποστολείς γυναίκες και μάλιστα μιας κάποιας ηλικίας με σίγουρο, όπως υποθέτουμε, πεσμένο, αν δεν είναι μπαταρισμένο,προ πολλού στήθος.\nΛίγες ημέρς μετά τα δρώμενα που περιγράψαμε, να και απάντηση στην Ελλάδα, όπως την είδαμε στα μανταλάκια των περιπτέρων κρεμασμένη, προκλητική, καθαρή, μη επιδεχόμενη αμφισβήτηση και ερωτηματικά. Η κυρία Στάση Σταμάτη, λοπόν, διαβάζουμε στα ρεπορτάζ, πήρε συνέντευξη από Ελληνίδα τραγουδίστρια, οποία λάμπουσα και με παρουσία, όπως ακριβώς απαιτούν τα πρότυπα…αισθητικής της βιοηχανίας του σεξισμού , με πρώτη εκέινη της “τσόντας”, αποκατέστησε επιτέλους την ταραχθείσα ισορροπία από την…΄Υβριν που διέπραξε η κυρία δημάρχου-ακτιβίστρια στη Γαλλία.\nΤο ανοσιούργημα της γυναίκας στις Κάννες να παραβεί τους κανόνες αισθητικής (διάβαζε εμπορίου) και να τολμήσει να παρουσιαστεί στο “κόκινο χαλί” με πεσμένο βυζί, δέχτηκε πλήθος επικρίσεων τουλάχιστον στη δική μας δημοσίευση. Γι αυτό και εμείς σπεύσαμε να επανορθώσουμε το ολίσθημά μας σήμερα, να αποκαταστήσουμε την τάξη , επιλέγοντας να ανεβάσουμε τη ζουρμπουλού τραγουδίστρια που έλαψε στη συνέντευξη με τις πλούσιες στηθόμπαλες (η αποκαλυπτική φωτογραφία δια του λόγου το αληθές) , προς δόξαν της αισθητικής , που κακοποίησε η δημαρχίνα στη Γαλλία (“γρια κατσίκα” στο σχολιασμό ηλικιωμένης κυρίας!) . “Θου,Κύριε…”!\n2. Σχίσμα: Η Εκκλησία της Ρωσίας κόβει τους δεσμούς της με το Πατριαρχείο\n΄Εγινε τέτοιο φοβερό…ιστορικό γεγονός; Πρέπει να το διασώσουμε για να ξεκαρδίζονται στα γέλια οι γενιές που έρχονται!\nΤα ιερατεία στον κόσμο, ας το πάρουν είδηση πως βρισκόμαστε παρασάγγες μακριά από εποχές που ένα σχίσμα γινόταν ιστορικός γεγονός και μάλιστα υψίστης σημασίας .Σήμερα τέτοιες διενέξεις και φαγωμάρες (για συμφέροντα) μεταξύ εκκλησιών, δογμάτων και θρησκειών, αφήνουν την πλειοψία του κόσμου παγερά αδιάφορη.\n3. Η ΝΔ θα καταγγείλει στην ΕΕ τις απειλές ΣΥΡΙΖΑ για «φυλάκιση αντιπάλων»\nΣτην Ε.Ε ξέρουν πολύ καλά εδώ και χρόνια το ιστορικό της χρεοκοπίας, με υπεύθυνο τον Κώστα Καραμανλή (τον είχε κατονομάσει ο ίδιος ο Μπαρόζο). Γνωρίζουν επίσης και τις εξαγορές πολιτικών από τη γνωστή φαρμακοβιομηχανία της απάτης και πως οι περισσότεροι δωροδοκηθέντες ανήκουν στη Ν.Δ. Και φυσικά οι Ευρωπαίοι πριμένουν πώς και πώς να πάνε κάποιοι φυλακή στην Ελλάδα. Και ξέρουν επίσης πως ο Κυριάκος Μητσοτάκης απλά δημαγωγεί και θηρεύει εντυπώσεις. Στα σοβαρά, γενικώς. δεν τον παίρνουν τον “υιό”. Είναι φανερό και γνωστοί οι λόγοι.\n4. Στημένη η κόντρα Τσίπρα-Καμμένου; Τι λένε τα κόμματα της αντιπολίτευσης\nΠως μας διαβάζουν ανελλιπώς κόμματα και εμπορική δημοσιογραφία, το γνωρίζουμε.(΄Εχουμε και εμείς την…ΕΥΠ μας). Από την αρχή που ξέσπασε η “κόντρα”, όταν ΟΛΗ η βιομηχανία παραπληροφόρησης μιλούσε για “λυσσαλέο πόλεμο” μεταξύ των δυο συνεταίρων, εμείς λέγαμε πως είναι σικέ το παιχνίδι. Σήμερα , το ανακάλυψαν και οι άλλοι, διαβάζοντας εμάς.\nΔεν πειράζει. Εμείς δεν ψοφάμε για δημοσιότητα.΄Ετσι κι αλλιώς, τρέμουν να βάλουν την πηγή απ΄όπου κλέβουν θέματα. Και καλώς ποιούν. Θα ήταν σαν να κάνανε χαρακίρι. Τους “βγάζουμε τα άπλυτά του στη φόρα”.


συσπειρωση αριστερων μηχανικων: Να το πάρει το ρέμα; (με αφορμή τις τελευταίες εξελίξεις στο ρέμα της Πικροδάφνης)\nΤο ρέμα της Πικροδάφνης είναι μια περίπτωση αστικού ρέματος, που έχει βιώσει όλες τις παραπάνω συμπεριφορές και πρακτικές. Ο Υμηττός έχει υποστεί αλλεπάλληλες πυρκαγιές και αδυνατεί να συγκρατήσει τις ποσότητες νερών που, άλλοτε, συγκρατούσε. Αστικά λύματα -μερικές φορές και εξ αιτίας διαρροών από αγωγούς της ΕΥΔΑΠ- και λύματα βιοτεχνιών το ρυπαίνουν, αν και όχι στην ίδια έκταση με το παρελθόν. Πλήθος αυθαίρετων κατασκευών, κάποιες φορές και από τους δήμους, κατασκευή και διαπλάτυνση δρόμων έχουν αλλοιώσει την κοίτη και τη μορφολογία του. Προβλήματα (μη) καθαρισμού του ρέματος δημιουργούν κλίμα δυσφορίας στους κατοίκους των παραρεμάτιων περιοχών και τους προδιαθέτουν ευνοϊκά σε σχέδια βίαιων επεμβάσεων και τσιμεντοποίησής του. Κι όμως, το ρέμα της Πικροδάφνης είναι ευλογία για τους τέσσερις δήμους που διασχίζει και θα μπορούσε να αποτελεί ένα από τα σημαντικότερα πλεονεκτήματά τους, αν αντιμετωπιστεί με φρόνηση και με τη φροντίδα που του αξίζει. Ποια είναι, όμως, τα συγκεκριμένα χαρακτηριστικά του ρέματος της Πικροδάφνης;\nΤο ρέμα της Πικροδάφνης πηγάζει από τις δυτικές υπώρειες του Υμηττού, στην περιοχή του Καρέα και εκτείνεται μαζί με τους παραποτάμους του μέσα στα όρια των Δήμων Βύρωνα, Ηλιούπολης, Αγίου Δημητρίου, Αλίμου και Π. Φαλήρου. Το συνολικό μήκος του ρέματος είναι περίπου 9 χιλιόμετρα, η δε λεκάνη απορροής του καταλαμβάνει έκταση 22,5 τετραγ. χιλιόμετρα. Το μεγαλύτερο μέρος του ρέματος παραμένει ανοιχτό, εκτός από ένα τμήμα του στην Ηλιούπολη και η παλιά κοίτη στον Καρέα. Το ρέμα της Πικροδάφνης αποτελεί μια γραμμική όαση στα νότια προάστια της Αθήνας. Με τρεχούμενα νερά όλο το έτος, με ζώα, φυτά και με μια πλούσια παρόχθια βλάστηση, που δείχνουν τη δύναμη που κρύβει, βελτιώνουν την αισθητική του τοπίου και δίνουν ευκαιρίες για αναψυχή, μοναδικές για το αστικό περιβάλλον. Λειτουργεί σαν φυσικός αεραγωγός και συμβάλλει στη διατήρηση του μικροκλίματος της περιοχής.\nΓια τους λόγους αυτούς, έχει τεράστια οικολογική αξία για τις πόλεις μας, η δε προστασία και φυσική αποκατάστασή του αποτελεί αναγκαιότητα. Η σημαντική περιβαλλοντική και αισθητική αξία του ρέματος της Πικροδάφνης για όλο το Λεκανοπέδιο της Αττικής έχει αναγνωριστεί και από το ΥΠΕΧΩΔΕ, με απόφαση με την οποία χαρακτηρίστηκε ως «ιδιαίτερου περιβαλλοντικού ενδιαφέροντος» (ΦΕΚ 181 Δ΄/ 1983).\n… και οι νέες πιέσεις\nΕδώ και τρεις δεκαετίες, σχεδόν, το ρέμα της Πικροδάφνης έχει μπει στη «δίνη» μιας σειράς βίαιων επεμβάσεων. Στα χαρτιά και στις προθέσεις, στόχος ήταν η προστασία και η ανάδειξη της ρεματιάς της Πικροδάφνης. Στην πράξη, αυτό που είδαμε ήταν διαδοχικές μελέτες, οι οποίες οδηγούσαν πάντα σε επεμβάσεις που αλλοίωναν τη φυσιογνωμία του ρέματος. Κι ας είχε χαρακτηριστεί σαν «προστατευόμενος φυσικός σχηματισμός». Κι ας υπήρχε υπουργική απόφαση, που για κάποια χρόνια απαγόρευε «κάθε επέμβαση και δραστηριότητα που μπορεί να έχει σαν αποτέλεσμα την αλλοίωση της φυσικής ροής των υδάτων και της μορφής του τοπίου και του γεωφυσικού ανάγλυφου κατά μήκος της ρεματιάς». Και όλα αυτά χωρίς να έχει προηγηθεί η οριοθέτηση του ρέματος στη φυσική του μορφή, που είναι αναγκαία προϋπόθεση για οποιουδήποτε είδους παρέμβαση. Να σκεφτούμε μόνο πως, στους αρχικούς σχεδιασμούς του 1985, προβλέπονταν κάλυψη του ρέματος, κατασκευή ευθυγραμμισμένου κλειστού αγωγού ομβρίων και, πάνω από αυτόν, δρόμου με 4 λωρίδες κυκλοφορίας και ενδιάμεση νησίδα!!!\nΑυτό το έκτρωμα, ευτυχώς, δεν υλοποιήθηκε. Δεν αποφεύχθηκε, όμως, ένα πρώτο μεγάλο πλήγμαστο ρέμα από τη δημοτική αρχή της Ηλιούπολης, όταν ξεκίνησε το 2000 ένα έργο μετατροπής ενός φυσικού αγωγού σε τεχνητό αγωγό από τσιμέντο και πέτρα, εξαφανίζοντας κάθε ίχνος ζωής στο ρέμα. Με πολύ κόπο, με πολλούς αγώνες και με τη βοήθεια του Συμβουλίου της Επικρατείας, οι κάτοικοι της Ηλιούπολης κατάφεραν να σώσουν τα τελευταία 200 μέτρα πριν τη Λ. Βουλιαγμένης, από τα συνολικά 700 μέτρα του τμήματος του ρέματος, που έχει απομείνει ανοιχτό στην Ηλιούπολη.\nΈνα δεύτερο πλήγμα υλοποιείται αυτή τη στιγμή με ένα αντιπλημμυρικό έργο που προωθεί -και πάλι- ο δήμος Ηλιούπολης, σε συνεργασία με την περιφέρεια Αττικής. Μόνο που το μεγαλύτερο μέρος των ομβρίων, που θα παροχετεύονται στο ρέμα της Πικροδάφνης (με τους γνωστούς σαν αγωγούς Σ2 και Σ3) είναι νερά που έπρεπε να διοχετευτούν σε άλλο ρέμα (Τραχώνων), αφού προέρχονται από τη δική του λεκάνη απορροής. Δημιουργώντας με αυτόν τον τρόπο προϋποθέσεις για πλημμυρικά φαινόμενα στις παρακάτω περιοχές.\nΗ δυνατότητα της τμηματικής οριοθέτησης, μαζί με τη δυνατότητα εκτέλεσης έργων διευθέτησης – ανάπλασης, πριν από την οριοθέτηση, «έλυσαν τα χέρια» του δήμου Ηλιούπολης και της περιφέρειας Αττικής να προχωρήσουν νέες εκτεταμένες βίαιες επεμβάσεις στα τμήματα του ρέματος που δεν έχουν καλυφθεί ή τσιμεντοποιηθεί. Πιο συγκεκριμένα:\nΟ δήμος Ηλιούπολης προωθεί νέα έργα «διευθέτησης» στο τμήμα των 200 μέτρων που διασώθηκαν, πάνω από τη Λ. Βουλιαγμένης. Με το πρόσχημα ότι πρόκειται για μια πιο ήπια επέμβαση -σε σχέση με αυτήν του 2000- κατόρθωσε να εξασφαλίσει περιβαλλοντική αδειοδότηση από την αποκεντρωμένη διοίκηση Αττικής, το Σεπτέμβρη του 2014.\nΗ περιφέρεια Αττικής προωθεί έργα «διευθέτησης» για το τμήμα του ρέματος από τη Λ. Βουλιαγμένης, μέχρι την εκβολή στο Έδεμ, μήκους επτά (7), περίπου, χιλιομέτρων. Η μελέτη περιβαλλοντικών επιπτώσεων πήρε θετική γνωμοδότηση από το σημερινό περιφερειακό συμβούλιο (30/8/2016) και στη συνέχεια εγκρίθηκε από την αποκεντρωμένη διοίκηση Αττικής (9/11/2016). Ο σχεδιασμός περιλαμβάνει εκτεταμένες, βίαιες επεμβάσεις στο φυσικό οικοσύστημα του ρέματος, μέρος των οποίων είναι η κοπή εκατοντάδων δένδρων (776 από τα 1.000 που υπάρχουν στα όρια των έργων που σχεδιάζονται) και η μετατροπή του ρέματος σε εγκιβωτισμένο ανοιχτό οχετό, ούτε αντικαθιστώντας τη φυσική κοίτη του ρέματος με τα γνωστά σαραζανέτια – συρματοκιβώτια σε μήκος πολλών χιλιομέτρων (μόνο στα όρια του δήμου Αγίου Δημητρίου σε μήκος 6.245,8 μέτρων, από τα συνολικά 6.581,4 μέτρα των πρανών του ρέματος).\nΔεν υπάρχει καμία αμφιβολία ότι η περιφέρεια Αττικής και οι τρεις από τις τέσσερις δημοτικές αρχές -ο δήμος Αγίου Δημητρίου έχει διαφοροποιηθεί-, που συμπλέουν μαζί της, έχουν κάνει τη χειρότερη επιλογή. Υπερτονίζουν τον πλημμυρικό κίνδυνο, τις σημειακές καταπτώσεις και τα προβλήματα ρύπανσης, για τα οποία έχουν οι ίδιοι μεγάλο μέρος της ευθύνης, για να προωθήσουν μια καταστροφική επέμβαση. Αγνοώντας άλλες ήπιες πρακτικές, που συναντούν ευρεία αποδοχή σε άλλες χώρες.\nΣύμφωνα με πρόσφατο δημοσίευμα της εφημερίδας «Καθημερινή» (26/11/2016):\n«Τα ποτάμια μέσα στις πόλεις δεν μπορεί να είναι αυτοκινητόδρομοι, αγωγοί λυμάτων, υπόγειοι οχετοί ή εγκιβωτισμένα τσιμεντοφραγμένα, επικίνδυνα για πλημμυρικά φαινόμενα και διαμόρφωση ρυπογόνων εστιών. Μια νέα προσέγγιση ανάδειξης, ανοίγματος, απελευθέρωσης και επαναφοράς των φυσικών χαρακτηριστικών των ποταμιών και των λιμνών που βρίσκονται μέσα στις πόλεις, αναπτύσσεται σε πολλές χώρες της Ευρώπης, στέλνοντας μήνυμα και στην Ελλάδα που έχουμε θάψει, μπαζώσει και τσιμεντοποιήσει τα περισσότερα ποτάμια και ρέματα που διατρέχουν την Αθήνα και άλλες πόλεις. Σύμφωνα με πρόσφατη μελέτη του Ευρωπαϊκού Οργανισμού Περιβάλλοντος, τουλάχιστον σε 17 ευρωπαϊκές πόλεις (μεταξύ αυτών η Μαδρίτη, η Βιέννη, το Oσλο, το Aαρχους, το Βουκουρέστι, η Λειψία) έχουν αναπτυχθεί τα τελευταία χρόνια παρεμβάσεις για την ανάδειξη των υδάτινων διαδρομών, σε μια ριζικά διαφορετική κατεύθυνση από τις προηγούμενες δεκαετίες. “Η αστικοποίηση έχει έρθει με υψηλό κόστος. Τα περισσότερα αστικά ποτάμια διοχετεύονταν σε κανάλια, θαμμένα ή περιορισμένα. Η εκβιομηχάνιση οδήγησε σε περαιτέρω υποβάθμιση, ενώ μετατράπηκαν σε υπόγειους οχετούς ρύπων και άλλων υγρών αποβλήτων, δημιουργώντας σημαντικά προβλήματα δημόσιας υγείας. Ο περιορισμός ή η μεταβολή της ροής των ποταμών έχει επίσης αυξημένους κινδύνους πλημμυρών”, αναφέρει στην έκθεσή του ο ΕΟΠ. Ωστόσο, οι βελτιώσεις στην επεξεργασία των λυμάτων και η μείωση των βιομηχανικών δραστηριοτήτων κατά τις τρεις τελευταίες δεκαετίες, έχουν αναβαθμίσει την ποιότητα των υδάτων και έχουν φέρει στο προσκήνιο το αίτημα για μια καλύτερη, πιο βιώσιμη ποιότητα ζωής. Σε αυτό μπορούν να συνεισφέρουν τα αστικά ποτάμια και οι λίμνες, παρέχοντας δημόσιο χώρο για αναψυχή και συμβάλλοντας στην αναβάθμιση του περιβάλλοντος”.\nΑυτήν την προοπτική υπερασπίζεται και το τοπικό και το περιβαλλοντικό κίνημα για το ρέμα της Πικροδάφνης, παρά το δυσμενές περιβάλλον που έχει διαμορφωθεί. Το «Δίκτυο πολιτών για τη διάσωση του ρέματος της Πικροδάφνης», που έχει πάρει τη σκυτάλη από τις παλιότερες κινηματικές πρωτοβουλίες, μαζί με άλλες συλλογικότητες, περιβαλλοντικές οργανώσεις, επιστήμονες και τμήμα των αυτοδιοικητικών δυνάμεων, παλεύει για:\nτην ακύρωση των περιβαλλοντικών αδειοδοτήσεων των νέων έργων «διευθέτησης»,\nτην πραγματική οριοθέτηση του ρέματος στη φυσική του κοίτη, σύμφωνα και με την πλούσια νομολογία του ΣτΕ, πριν από οποιαδήποτε, ακόμη και την πιο ήπια, επέμβαση,\nτον επανασχεδιασμό της αντιπλημμυρικής προστασίας της Ηλιούπολης, με επιστημονικά και τεχνικά έγκυρο τρόπο, ώστε να μην αναπαράγει πλημμυρικά φαινόμενα στις άλλες παραρεμάτιες περιοχές.


Πώς θα αποφύγετε το "πιάσιμο" μετά την γυμναστική | Pagenews.gr\nΠώς θα αποφύγετε το «πιάσιμο» μετά την γυμναστική\nOι πόνοι εκδηλώνονται όταν η γυμναστική είναι πιο έντονη απ’ ό,τι συνήθως ή όταν εκγυμνάζονται "παραμελημένες" μυϊκές ομάδες του σώματος.\nPagenews Team 21 Ιουνίου 2017, 09:44 21 Ιουνίου 2017, 9:44\nΠολλές φορές μετά την γυμναστική νιώθουμε ενοχλήσεις και μυϊκούς πόνους και αυτό είναι απόλυτα φυσιολογικό ιδιαίτερα αν είστε «αρχάριοι» στο κομμάτι της γυμναστικής.\nΣύμφωνα με το Αμερικανικό Κολέγιο Αθλητικής Ιατρικής (ACSM), οι μυϊκοί πόνοι μετά τη γυμναστική συμβαίνουν επειδή οι μύες επιβαρύνονται με φορτία στα οποία δεν είναι συνηθισμένοι. Με άλλα λόγια, οι πόνοι εκδηλώνονται όταν η γυμναστική είναι πιο έντονη απ’ ό,τι συνήθως ή όταν εκγυμνάζονται «παραμελημένες» μυϊκές ομάδες του σώματος.\nΣε ανατομικό επίπεδο, οι πόνοι είναι αποτέλεσμα μικροβλαβών στις μυϊκές ίνες. Όταν συμβαίνουν οι βλάβες αυτές, ενεργοποιούνται στον οργανισμό μηχανισμοί ώστε να τις αποκαταστήσουν. Συγκεκριμένα, αποστέλλονται στο σημείο λευκά αιμοσφαίρια, υγρά και άλλα θρεπτικά συστατικά που θα βοηθήσουν στην ανάπλαση και την ανάρρωση. Αναπόφευκτα, η διαδικασία αυτή συνοδεύεται από έναν βαθμό οιδήματος, φλεγμονής και πόνου.\nΟι μικροβλάβες που συμβαίνουν στους μυς λόγω της γυμναστικής δεν είναι επικίνδυνες και μάλιστα αποτελούν αναπόσπαστο κομμάτι της διαδικασίας ανάπτυξης της μυϊκής μάζας. Ο μυϊκός πόνος συνήθως είναι εντονότερος σε διάστημα 24-48 ωρών μετά τη γυμναστική, όμως μπορεί να επιμείνει έως και για 5 μέρες αν το παρακάνετε με τη διάρκεια ή την ένταση της προπόνησης σας.\nΑν γυμνάζεστε συστηματικά κανονικά δεν πρέπει να πονάτε σχεδόν καθόλου μετά τη γυμναστική. Σε περίπτωση που δεν ισχύει κάτι τέτοιο, θα πρέπει να επανεξετάσετε τις συνήθειές σας: Η σωστή διατροφή, ο επαρκής και καλός ύπνος, η κινητικότητα καθ’ όλη τη διάρκεια της ημέρας και η προθέρμανση/οι διατάσεις πριν και μετά τη γυμναστική εξασφαλίζουν ελαχιστοποίηση των ενοχλήσεων στα άτομα με καλή φυσική κατάσταση.\nΑν αρχίσατε τώρα να γυμνάζεστε, για να αποφύγετε τους μυϊκούς πόνους θα πρέπει να ξεκινήσετε με ήπια άσκηση και σταδιακά να αυξάνετε την ένταση και τη διάρκεια των προπονήσεών σας. Χρειάζεται πάντα καλή προθέρμανση πριν τη γυμναστική (π.χ. μερικά λεπτά στατικό ποδήλατο ή λίγο τζόκινγκ) και αποθεραπεία μετά (δηλαδή διατάσεις).\nΕπίσης, μην ξεχνάτε να τρώτε κάτι πριν τη γυμναστική για να έχετε ενέργεια και μετά να αναπληρώνετε θερμίδες και υγρά με ένα ελαφρύ σνακ και νερό ή κάποιο αθλητικό ποτό. Τέλος, μην ξεχνάτε ότι πρέπει να παραμένετε δραστήριοι τις ώρες που ακολουθούν την προπόνησή σας, καθώς η μετάβαση από την άσκηση στην απόλυτη ακινησία είναι πιο πιθανό να οδηγήσει σε πόνους.\nΣυνεντεύξεις • 47 λεπτά πριν


Dear e-diary,: Αεροπλάνα και βαπόρια!\nΑναρτήθηκε από Xristina @ Dear e-diary στις 1:53 π.μ.\nJonyG 3 Δεκεμβρίου 2012 - 2:09 π.μ.\nβρε Θ παιδί μου σύνελθε!\nτο αερόπλανο (που έλεγε η γιαγιά μου) είναι το ασφαλέστερο μέσο...\nέχω κάνει τόσα ταξίδια που πια και να πέφτει με τη μούρη σαν στούκας συνεχίζω την εφημερίδα μου...\nοκ, τώρα άνευ πλάκας, έπρεπε να το περάσετε αυτό...τουλ για να μην το επαναλάβει...\nκαι βέβαια σεβόμαστε απόλυτα την φοβία των αεροπλάνων, την έχει πολύς κόσμος και δεν είναι για γέλια...\nη Austrian Airlines έχει κυκλοφορήσει και ένα βιβλίο στα ελληνικά για αυτό το θέμα...\nκαι βρε Θ....την Κέρκυρα διάλεξες για να πεις όχι??? μιλάμε ότι να γυρίσεις με Κτέλι από εκεί είναι σα να περνάς τον Αμαζόνιο...\nΧριστίνα έλυωσα με τον τρόπο που τα περιγράφεις χαχαχαχαχα....θεά...απλά...\nDear e-diary 3 Δεκεμβρίου 2012 - 2:25 π.μ.\nΈχουμε και εμείς ένα βιβλίο "χωρίς φόβο στο αεροπλάνο" αλλά πλέον καταλήξαμε στο ότι το καλύτερο φάρμακο για την καταπολέμηση αυτού του φόβου είναι η κατανάλωση αλκόολ! Πίνει ο Θ δυο τρία κρασάκια και ταξιδεύει ήρεμος!!\nΚαλά τη δική σου αναισθησία ούτε καν την αγγίζουμε...\nIrma 3 Δεκεμβρίου 2012 - 3:18 π.μ.\nΚαλημέρα Χριστίνα! Πράγματι συγκλονιστικά γεγονότα αλλά και η περιγραφή σου δεν παίζεται!!! Να είσαι καλά!!\nDear e-diary 3 Δεκεμβρίου 2012 - 3:36 π.μ.\nσε ευχαριστώ πολύ! Τώρα τα σκεφτόμαστε και γελάμε. Εκείνη τη στιγμή ήθελα να τον σκοτώσω...\nMeli Kanella 3 Δεκεμβρίου 2012 - 4:30 π.μ.\nΚαι εξακολουθω να γελάω με τα περιστατικά που περιγράφεις. Ειλικρινά, φανταζόμουν τον Θ να προσπαθεί να αντέξει ταξίδι 11 ωρών σερί και πέθανα στα γέλια με τα σενάρια που ήρθαν στο μυαλό μου. Έχω γίνει και εγώ αναίσθητη στο θέμα αυτο, το ταξιδάκι Αθήνα- Κέρκυρα θα ήταν για εμένα απο το σπίτι μου στην διπλανή περιοχή για καφεδάκι (3τέταρτα κάνεις αν πέσεις σε κίνηση για να πας κάπου).\nΕπίσης, έχω και εγώ ρίξει βρίσιμο για καθυστέρηση, οταν ταξίδευα πάλι απο Κίνα προς Αθήνα και στον ενδιάμεσο σταθμό Ταυλάνδης, που σήμαινε οτι μπροστά μου είχα κανα 9ωρο ταξίδι να με περιμένει, μας καθυστέρησαν μισή ώρα για να αδειάσουν βαλίτσες γιατι ένα ζευγάρι έχασε τα boarding pass και τα διαβατήρια και έπρεπε να παραμείνει εκεί. Παρ'ολα αυτά, ποτέ δεν κατάλαβα πως φτάσαμε στην προγραμματισμένη ώρα και μάλιστα και κάποια λεπτά νωρίτερα. Μάλλον δεν θα βρηκε κίνηση στο δρόμο και θα γκάζωσε! αχααχαχαχαα\nΚαλημέρα! Τα φιλιά μου\nDear e-diary 3 Δεκεμβρίου 2012 - 4:55 π.μ.\nΧαχα μπορεί να μην τον πιάσαν τα φανάρια...\nΚαλά εσύ παίζεις σε άλλο επίπεδο.. 11 ώρες! Ουτε εγώ δε θα άντεχα , όχι ο Θ! Πάντως έχει κάνει προόδους από τότε. Ταξιδεύει για πτήσεις 3 ωρών!\nMeli Kanella 3 Δεκεμβρίου 2012 - 8:12 π.μ.\nΆντε και σε ανώτερα τότε! Και να ξέρεις αν αποφασίσετε να πάτε προς Ασία μεριά, συνήθως οι 11 ώρες είναι οι ενδιάμεσοι σταθμοί. Εγώ για να φτάσω σε τελικό προορισμό έπαιρνα και δεύτερο αεροπλανο μετά απο κανα μισάωρο (που στην ουσία μισή ώρα ήταν ο χρόνος για να διασχίσεις το αεροδρόμιο και να εντοπίσεις την επόμενη πτήση) και ακολουθούσε κανα 3ωρο πτήση επιπλέον. Έκανα κανα 2μερο να συνέλθω! Αλλά μου άρεσε..και μου έχει λειψει\nGatos SeOistro 3 Δεκεμβρίου 2012 - 6:50 π.μ.\nχαχαχαχα τηλέφωνο σε αγαπημένους,σταυρό, μενταγιόν χαχαχχααχα πέθανα να'σαι καλά!\nDear e-diary 3 Δεκεμβρίου 2012 - 10:39 μ.μ.\nΗ τελετουργία είναι απαραίτητη για να πάνε καλά τα πράγματα! Είναι αστείο το πόσο προληπτικοί γινόμαστε στο αεροπλάνο!!\nΑνώνυμος 3 Δεκεμβρίου 2012 - 9:22 π.μ.\nΤο κορυφαίο θα ήταν να έμενε και το λεωφορείο, εγω το σκεφτόμαι και γελάω αλλά ο Θ. μάλλον δεν θα ήταν μαζί σου τώρα.\nDear e-diary 3 Δεκεμβρίου 2012 - 10:40 μ.μ.\nΕαν έμενε το λεωφορείο τότε θα είμασταν αυτός στο χώμα και εγώ στη φυλακή!!\nΑνώνυμος 3 Δεκεμβρίου 2012 - 11:06 π.μ.\nBλέπω ανάρτησή σου με τίτλο αεροπλάνο και πίνω χάπι ιλίγγου πριν την διαβάσω,τόσο σε νιώθω για να καταλάβεις...χαχαχαχαχαχα\nΦιλί μεγάλο κοριτσάρα :)\nΑλλη μία έχω και σταματάω! Μη μου πάθεις και τίποτα...χιχιχι\nDimitra 3 Δεκεμβρίου 2012 - 12:02 μ.μ.\nΒρε τον Θ.! Απορω βεβαια που κοτεψε αφου για να ειναι μαζι σου, μια γυναικα δυναμικη, μια γυναικα τυφωνας, σαρωτικη, ειναι απο μονο του μια προκληση που απ´ οτι φαινεται ανταπεξερχεται επαξια:)\nΚαλη εβδομαδα Χριστινακι γλυκο!\nDear e-diary 3 Δεκεμβρίου 2012 - 10:42 μ.μ.\n"μια γυναικα δυναμικη, μια γυναικα τυφωνας, σαρωτικη,"\nΜα σας παρακαλώ, δε θα θελα... Μια απλή συνηθισμένη κοπέλα είμαι σαν όλες εσάς...\nχαχαχα Σε ευχαριστώ πολύ Δήμητρα μου και τα λόγια σου.. Απ' ότι φαίνεται εμένα με αντιμετωπίζει μια χάρα. Με τα boeing έχει το πρόβλημα!\nKaPa 3 Δεκεμβρίου 2012 - 11:23 μ.μ.\nΑπόλαυσα την ανάρτηση σου και γέλσα πολύ!!! Τελικά υπάρχει θεός αλλά να τη βγάλει στη χαλασμένη καρέκλα ο καημενούλης....\nDear e-diary 4 Δεκεμβρίου 2012 - 12:01 π.μ.\nΕαν θυμάμαι καλά έχεις και εσύ φόβο με τα αεροπλάνα... Οπότε μεταξύ κατεργαρέων ..κατανόηση!!\nSparklingBlue 6 Δεκεμβρίου 2012 - 7:57 π.μ.\nΤι ιστορία!! Ο Θ. είδε από την καλή δλδ τι πάει να πει θεία Δίκη, χαχαχαχ!\nDear e-diary 7 Δεκεμβρίου 2012 - 12:30 π.μ.\nΟταν γυρίσαμε και έλεγε ο Θ στους φίλους του τι είχαμε κάνει για να γυρίσουμε από Κέρκυρα νομίζανε ότι τους κάνει πλάκα και με παίρνανε τηλέφωνο για να το επιβεβαιώσουνε.\nZinala 8 Νοεμβρίου 2013 - 1:49 π.μ.\nτώρα να σου πω οτι εγώ θα πήγαινα μόνη μου με το αεροπλάνο;.... (κι εγώ τα φοβάμαι αλλά όχι για μισή ωρίτσα).....\nXristina @ Dear e-diary 8 Νοεμβρίου 2013 - 2:29 π.μ.\nΗ αλήθεια είναι ότι αυτό έπρεπε να κάνω εξαρχής! Αλλά έλα που είμαι και εγώ φοβιτσιάρα και προληπτική μ το αεροπλάνο! Λέω που ξέρεις μπορεί για να κάνει έτσι αυτός να έχει κανένα όραμα τύπου βλέπω το θάνατο σου... Μη παίζω και με την τύχη μου!\nme (maria) 9 Νοεμβρίου 2013 - 1:43 μ.μ.\nΧαχα...τελικά γιατί του έκαναν τόση εντύπωση οι σακούλες σκουπιδιών?\nXristina @ Dear e-diary 10 Νοεμβρίου 2013 - 10:47 μ.μ.\nΝόμιζε ότι ήταν τόσο χάλια η πτήση που οι επιβάτες ξερνούσαν, τους έφευγαν τα φαγητά από τα χέρια, πετιόταν οι αποσκευές στον αέρα.. Τι ψάχνεις? Δεν υπάρχει λογική!


Τέσσερις είναι οι πρόσφυγες που έχουν μέχρι στιγμής ανασυρθεί νεκροί μετά το ναυάγιο που σημειώθηκε ανοιχτά της Κρήτης σήμερα το πρωί\nΗ επιχείρηση διάσωσης από τις ελληνικές αρχές βρίσκεται σε πλήρη εξέλιξη.\nΌπως ανέφερε μιλώντας στο cretapost, ο λιμενάρχης, Δημήτρης Σαϊτάκης, έχουν ήδη διασωθεί 340 πρόσφυγες, μεταξύ των οποίων και πολλά παιδιά.\n«Κανένας πρόσφυγας δεν μεταφέρεται στην Κρήτη και όλοι προωθούνται σε χώρες του εξωτερικού. Πιο συγκεκριμένα, 242 πρόσφυγες μεταφέρονται στην Ιταλία, 74 στην Αίγυπτο, 16 στην Τουρκία και 7 στην Μάλτα», επεσήμανε μεταξύ άλλων ο κ. Σαϊτάκης.\nΌπως ήδη έχει γράψει το cretapost, η μεγάλη επιχείρηση διάσωσης μεταναστών στήθηκε σήμερα το πρωί μετά από σήμα sos που εξέπεμψε το ξύλινο πλοιάριο 25 μέτρων μετά από μηχανική βλάβη που παρουσίασε όταν βρισκόταν 70 περίπου ναυτικά μίλια νότια του Λέντα.\nΟι ελληνικές λιμενικές αρχές έσπευσαν στο σημείο και βρήκαν ένα μισοβυθισμένο πλοίο με τους μετανάστες να παλεύουν με τα… κύματά.\nΣτην επιχείρηση διάσωσης συμμετέχουν λιμενικά σκάφη, παραπλέοντα εμπορικά πλοία, ιδιωτικά σκάφη αλλά και super puma.


Ντεμπούτο για το νέο Nissan Versa στη Λατινική Αμερική - TRIKALANEWS\nΑρχική » Blog » Ντεμπούτο για το νέο Nissan Versa στη Λατινική Αμερική\nΤο συγκεκριμένο μοντέλο έρχεται να συμπληρώσει την αναπτυσσόμενη γκάμα των ανανεωμένων sedan της Nissan, με τολμηρή νέα εμφάνιση, πιο εξελιγμένους κινητήρες και προηγμένα τεχνολογικά χαρακτηριστικά. Το Versa είναι ήδη ένα από τα κορυφαία σε πωλήσεις μοντέλα της Nissan στη Λατινική Αμερική, χάρη στο ευρύχωρο εσωτερικό του, την τελευταίας γενιάς τεχνολογία που το εξοπλίζει, σε συνδυασμό με τις επιδόσεις και τις ανέσεις που προσφέρει.\nΤο Versa δεύτερης γενιάς είναι πιο συμπαγές, φαρδύτερο και μακρύτερο από την προηγούμενη έκδοση. Στα επιπλέον χαρακτηριστικά που το διακρίνουν συγκαταλέγονται η μάσκα V-motion, οι προβολείς LED και τα πίσω φώτα “μπούμερανγκ”. Οι λειτουργίες συνδεσιμότητας και άνεσης στο νέο Versa θα κάνουν την εμπειρία οδήγησης πιο ευχάριστη, συμπεριλαμβανομένων των χειρισμών hands-free μέσω Bluetooth και της τεχνολογίας απομακρυσμένου ελέγχου χωρίς κλειδί.\nΙστορική επέμβαση στην διατροφική αλυσίδα\nΓια πρώτη φορά μεταλλαγμένο ζώο πουλιέται ως τροφή\nΤΙ ΠΡΑΓΜΑΤΙΚΑ ΣΥΜΒΑΙΝΕΙ ΜΕ ΤΟ ΚΕΘΕΑΣυγκέντρωση & πορεία για την εξέγερση του Πολυτεχνείου


Οι βαφές μαλλιών - GLOBElife - Komis - Diantea - Επαγγελματική βαφή χωρίς αμμωνία-χωρίς PPD-no Ρεσορκινόλη - 2016\nDIANTEA Επαγγελματική βαφή χωρίς αμμωνία-χωρίς PPD-no Ρεσορκινόλη\nΟι βαφές μαλλιών - KOMIS\nΕυαίσθητα, αρωματικά, μεγάλη γκρι κάλυψη, τέλειο και μακράς διαρκείας χρώματος, μέγιστο σεβασμό για το δέρμα και τα μαλλιά: είναι οι κύριες ιδιότητες της στην νέα βαφή DIANTEA. Αυτά τα χαρακτηριστικά που προέρχονται από μια μελέτη σε βάθος και ανάλυση από όλες τις πρώτες ύλες των οποίων συντίθεται. Καταργούνται, ως εκ τούτου, αμμωνία, Ρεσορκινόλη και PPD (π-φαινυλενοδιαμίνη), αντικατάστασή τους με άλλα συστατικά λιγότερο επιθετικό και πιο λειτουργική. Επίσης εμπλουτίσθηκε με ενυδατικές κρέμες να τόνος, απαλότητα και λάμψη στα μαλλιά και ceramides, για να αποκαταστήσει και να διατηρήσει το φράγμα του δέρματος. Επίσης, σύμφωνα με τους κανόνες της της ΚΟΜΗΣ, παραγωγός του χρώματος DIANTEA, τις συνεχιζόμενες μελέτες και δοκιμές της τεχνικής ομάδας του οδηγήσει συνεχώς κέρδη χρωστική ουσία σύνθεση, με ιδιαίτερη προσοχή στην ασφάλεια και την ασφάλεια του προϊόντος.\nαποχρώσεις: Μαύρο-σκούρο καφέ 3-1:4-5-6 φως ξανθά ξανθό σκούρο ξανθό ανοιχτό καφέ καφετής-ξανθό 7-8-9? ΧΡΥΣΌΣ: 6.3 ξανθό σκούρο χρυσαφί? Χαλκός: 7.43 ΞΑΝΘΟ ΝΤΟΡΕ? Φαντασία: 3,05 σοκολάτα? SUPERLIGHT: 9000 φυσικά ξανθά super.\nοδηγίες χρήσης: με κρέμα-βαφή DIANTEA έχετε τεχνικά τέλεια και εντυπωσιακά αποτελέσματα. Κρέμα-βαφή DIANTEA πρέπει να χρησιμοποιείται με γαλάκτωμα υπεροξείδιο του υδρογόνου, σταθεροποιημένο σε αναλογία 1 μέρος σίγουρα κρέμα-βαφή + 1.5 της οξειδωτικό (μισό ένα σωλήνα (50 ml) + 75 ml, 30, 40 τόμους 20 σταθεροποιημένο οξυγόνο).\nΣημαντικό: DIANTEA κρέμα-βαφή μπορεί επίσης να χρησιμοποιηθεί ως ένα παραδοσιακό μαλλιά χρωστική ουσία αραίωση 1 + 1 μετά από το κλασσικό σύστημα (μέρος 1 προς 1 μέρος του χρώματος κρέμα DIANTEA + οξειδωτικό). Είναι έτσι δυνατό να αναδείξει η περισσότεροι δύναμη και να δώσει μεγαλύτερη έμφαση να το nuançature την ίδια στιγμή, διατήρηση τέλεια υγιή λάμψη και τόνο χρώμα πιστότητα.\nσυσκευασία: 100 ml σωλήνα, ίσο με 2 εφαρμογές.\nπίσω\tΟι βαφές μαλλιών - KOMIS\nΕπαγγελματική βαφή χωρίς αμμωνία-χωρίς PPD-no Ρεσορκινόλη\n+39 0331 1706328\tDownload PDF Δείτε την ιστοσελίδα\nΠροϊόν δει 9222 φορές\tDIANTEA\nΆλλα KOMIS - Οι βαφές μαλλιών\nπίσω\t| print\tBRAND PRODUCTS\nπαγκόσμιο κατάλογο των προϊόντων και αξεσουάρ για επαγγελματίες κομμωτές\tΑναζήτηση στο BEAUTY BAZAR\tελληνικά\tCONTACT US\nΕπιχειρήσεις\tΠροϊόντα\tHomePage


Η Πάρος - Paros the Project\nΔιακοπές στο ομορφότερο νησί των Κυκλάδων\nΗ Πάρος είναι κάθε χρόνο ψηλά στην λίστα των τουριστών που επισκέπτονται την Ελλάδα για να απολαύσουν το ελληνικό καλοκαίρι. Παράλληλα όμως είναι και μια από τις πρώτες επιλογές των ελλήνων οι οποίοι επιλέγουν τον εσωτερικό τουρισμό. Το πανέμορφο νησί, με έντονο το κυκλαδίτικο στυλ συνδυάζει την χαλάρωση με τον κοσμοπολιτισμό και αυτό είναι εμφανές στο μεγάλο εύρος επιλογών που διαθέτει τόσο σε παραλίες όσο και στην νυχτερινή διασκέδαση. Είναι ταυτόχρονα και ένα μέρος με ιστορικό πλούτο και αξιοθέατα τα οποία αξίζει να επισπευτείς όταν ταξιδέψεις στο νησί.\nΔιάσημες Παραλίες την Πάρου\nΟι περισσότερες παραλίες της Πάρου είναι αμμώδεις με λεπτή χρυσαφένια άμμο χωρίς όμως να λείπουν και οι επιβλητικοί βράχοι που συνθέτουν ένα ξεχωριστό τοπίο. Ταυτόχρονα μπορείς να διαλέξεις ανάμεσα σε ερημικές παραλίες που θα σου προσφέρουν τις ώρες χαλάρωσης που αποζητάς και σε κοσμοπολίτικα beach bar που συγκεντρώνουν πολύ κόσμο και συνδυάζουν την διασκέδαση με τις βουτιές στα κρυστάλλινα νερά του νησιού. Η Χρυσή Ακτή, η Πούντα, το Μαρτσέλο είναι κάποιες από τις πιο δημοφιλείς αμμώδεις παραλίες τις οποίες επισκέπτονται πλήθος κόσμου καθώς είναι οργανωμένες και προσφέρουν πολλές παροχές. Αντίθετα, στον Αμπελάς, στη Λάγγερη και την Αγία Ειρήνη η ανθρώπινη παρέμβαση είναι ανεπαίσθητη αφήνοντας αυτές τις παραλίες παρθένες ιδανικές για όσους αγαπούν την ηρεμία. Φυσικά από την λίστα εν θα μπορούσαν να λείπουν οι Κολυμπήθρες ίσως η πιο διάσημη παραλία του νησιού για την οποία ταξιδεύουν από όλο τον κόσμο για να θαυμάσουν τους πέτρινους όγκους που την κατακλύζουν.\nΈνας από τους λόγους που η Πάρος συγκεντρώνει ένα μεγάλο μέρος του εσωτερικού τουρισμού είναι η έντονη νυχτερινή ζωή που προσφέρει. Τα πολυσύχναστα μπαρ της με τη δυνατή μουσική και τα ξεχωριστά κοκτέιλ ικανοποιούν και τους πιο απαιτητικούς της διασκέδασης. Στην Παροικιά και την Νάουσα χτυπά η καρδιά της νυχτερινής ζωής του νησιού. Ξέφρενα πάρτι λαμβάνουν χώρα κάθε βράδυ στο νησί σε κλαμπ με υψηλές προδιαγραφές που δεν διαφέρουν σε τίποτα από τα μεγάλα νυχτερινά κέντρα των πόλεων. Εδώ μπορείς να διασκεδάσεις μέχρι τις πρώτες πρωινές ώρες υπό των ήχο ελληνικής και ξένης μουσικής κάθε είδους.\nΜε την επίσκεψη σας στο νησί είναι απαραίτητο να περιηγηθείτε και στα σημαντικά αξιοθέατα του. Το κάστρο της Παροικιάς ή Φραγκοκάστελο που δεσπόζει επιβλητικά στην αρχαία ακρόπολη της Πάρου στο λόφο του Αγίου Κωνσταντίνου, ο ναός της Παναγίας Εκατονταπυλιανής, το μεγαλύτερο σε μέγεθος παλαιοχριστιανικό μνημείο στην Ελλάδα που ξεχωρίζει για την αρχιτεκτονική του, ο αρχαιολογικός χώρος του Δηλίου Απόλλωνα και της Αρτέμιδος είναι κάποια από τα μέρη στα οποία αξίζει να περιηγηθείς για να τα θαυμάσεις. Επιπλέον μια βόλτα από την κοιλάδα με τις πεταλούδες μια περιοχή με εξαιρετική φυσική ομορφιά, την Χώρα του νησιού και τα γραφικά ψαροχώρια της Νάουσας και της νότιας πλευράς του νησιού είναι απαραίτητη.\nΤις περιοχές τις οποίες ενδείκνυται να επιλέξεις για την διαμονή σου είναι η Νάουσα και η Παροικιά οι οποίες διαθέτουν πληθώρα καταλυμάτων σε μεγάλο εύρος τιμών. Ξενοδοχεία, ενοικιαζόμενα δωμάτια, airbnb, ενοικιαζόμενες βίλες, ό,τι και αν ψάχνεις η Πάρος μπορεί να σου το προσφέρεις. Με κάθε είδους παροχή που θα σου προσφέρει την άνεση που αποζητάς στις διακοπές σου, τα καταλύματα της Πάρου έχουν ως πρωταρχικό στόχο την εξυπηρέτηση του κόσμου που επέλεξε το νησί των Κυκλάδων για τις διακοπές του.


Διλημμα νεα BMW 116D vs ALFA romeo giulietta 1.6 diesel | 4Troxoi Forum\nΔιλημμα νεα BMW 116D vs ALFA romeo giulietta 1.6 diesel\ndesign26 last edited by\nΜετα απο ερευνα και test drive κατεληξα στα δυο συγκριμενα αυτοκίνητα. Οι υπόλοιπες επιλογές πχ audi a3,volvo v40 απορρίφθηκαν για διάφορους λογους.\nθελω λοιπον τη βοήθεια σας για αυτην την επιλογή.\nη διαφορά τιμης τους είναι περίπου 3000 ευρω (φτηνότερα η αλφα) για τον ίδιο περιπου εξοπλισμό .\nη εγγύηση ειναι διετής και στα δυο αλλη στη bmw μονο με εξτρα κόστος μπορεί να γίνει 5ετης.\nΔωρεάν σερβις για 6000km η bmw και απαλλαγή απο τελη κυκλοφορίας.\nΠιο ακριβα ανταλλακτικα και σερβις μετα η bmw.\nΟδηγικα αρκετα κοντα αν και η bmw μου φανηκε λιγο πιο στιβαρή.\nκαλύτερη σε ποιότητα εσωτερικα κ σε χωρους γα μικροαντικειμενα.\nεμφανισιακά η αλφα πιο ομορφη,καλύτερη ροπή κινητηρα αλλα λιγοτεροι ιπποι (11 ίπποι διάφορα)\nθα ηθελα γνωμες ειδικα απο κατόχους των συγκεκριμένων αυτοκινήτων\nΕντελώς υποκειμενικά και ανεξάρτητα απο κάθε επιχείρημα οποιουδήποτε στη συνέχεια, μια giulietta σε χαρακτηριστικό κόκκινο την έπαιρνα με κλειστά τα μάτια. Στην πραγματικότητα όμως τίποτε δεν έχει να ζηλέψει το ένα από το άλλο. Είναι σε άλλο επίπεδο σε σχέση με τους ανταγωνιστές της κατηγορίας των. Στην πραγματικότητα είναι σαν 2 σεξοβόμβες. Όποια και να σου κάτσει δύσκολο να μη νιώσεις άρχοντας πίσω από το... τιμόνι της\nΒασικά συμφωνώ, και τα δυο ειναι πολυ ομορφα και καλα αυτοκίνητα, αλλα λέμε ανάμεσα στα δυο.\nκαι κυρίως αν αξίζει η διαφορά των 3.000 για να παω σε bmw\nΗ Alfa είναι λίγο πιο ενδιαφέρουσα και κοφτερή οδηγικα λόγω πιο αμεσου μπροστινού. Η BMW έχει το προσον της πίσω κίνησης όμως. Προσωπικά θα επέλεγα την ιταλιδα για αισθητικούς λόγους.\nΕμενα με κούρασε η πληθώρα Τζούλιετα στον δρόμο......νομίζω οτι ο άσος ειναι η τελευταία ευκαιρία να αποκτήσει κάποιος ένα πισωκίνητο στην κατηγορία αυτή. Μονο και μονο για αυτο θα έπαιρνα τον άσο\nβλέπω ότι στα 'εξωτερικά', για την άλφα, υπάρχει και μοτέρ 1.6(120Hp), στο ελλάδα δεν; ....\nΔεν υπάρχει δυστυχώς ακόμα...\nΚαλά δεν έχει καμία φοβερή διάφορα. Την ίδια ροπαρα 33 κιλά έχουν και τα δύο. Θέμα χαρτογράφησης είναι\nΥπάρχει διαφορά στην δύναμη ψηλά κι άρα στις απόλυτες επιδόσεις.\nΓια βενζίνη δεν το συζητάς καν;\nΣτο car.gr έχει την Giulietta distinctive diesel καινούργια στα 20000. Βρίσκεις τη Μπέμπα με αυτόν τον εξοπλισμό στα 23.000;\nΗ απάντηση στο ερώτημα σου είναι πολύ δύσκολη. Τα έχω οδηγήσει και τα 2. Η Τζουλιέτα μου άρεσε ένα κλικ περισσότερο στην οδήγηση, η Μπέμπα μου άρεσε ένα κλικ περισσότερο να κάθομαι μέσα της. Εξωτερικά η G κερδίζει. Το πίσω κίνηση vs μπροστά δε νομίζω ότι θα έπρεπε να σε απασχολεί καν σε αυτούς τους κινητήρες. Εγώ για να διώξω τον κόλο της μπέμπας έπρεπε να πιέσω πολύ σε στροφή με τη βοήθεια της φυγοκέντρου φυσικά και τελικά να μπω σε ένα χωμάτινο γήπεδο για να το ευχαριστηθώ όπως έπρεπε. Άρα σα να μην είχε πίσω κίνηση.\nΣτο σύνολο για εμένα είναι δίπλα τα δυο αμάξια.\nΤελικά αν πρέπει να διαλέξω, θα σου έλεγα την Ιταλίδα λόγω του οικονομικού (αφού δε μπορώ να διαλέξω με άλλο τρόπο).\nΔεν παίζει δυστυχώς αυτή η τιμή, ειναι περίπου 20.600 με 23.800 η μπέμπα, αν βάλεις και το δωρεαν σερβις και την απαλλαγή των τελών κυκλοφορίας η διαφορά ειναι ακόμα μικρότερη. Εχουν πολυ καλές προσφορές στη bmw αυτό το διάστημα\nβενζίνη όχι,δεν το συζητάω. Στην εθνική θα έχω διαφορά σε προσπέραση, σε υψηλή ταχύτητα με την G σε σχέση με τον Άσο?\nΕίχα βρεθεί στο ίδιο δίλημμα με εσένα και η επιλογή ήταν η Ιταλίδα.\nΔεν το μετάνιωσα ούτε στιγμή μέχρι τώρα (φτου φτου).\nΆλλωστε όπως είπαν και οι προηγούμενοι, η πίσω κίνηση για αυτές τις εκδόσεις δεν λέει κάτι το ιδιαίτερο.\nΟ 120αρης ξερει κανεις εάν είναι ο ιδιος με τον 105 με ένα απλο remap, ή είναι νέο μοτέρ;\nkoralli σε ευχαριστώ για τη γνώμη σου.\nΑν θες πες μου περισσότερες λεπτομέρεις από τη συμβίωσή σου με την ιταλίδα, στην εθνική αλλά και στην πόλη.Ποιά έκδοση έχεις, σε ποιό χρώμα?\nΈχω ακριβώς πάντως την ίδια αίσθηση με τον sargus, δηλαδή πιο στριφτερή και πιο ροπατη οδήγηση με αλφα, αλλα η μπεμπα πιο ανετη οδηγικά, νιώθεις καπως αριστοκρατικά να το πω, και σαν ειναι και πιο στιβαρή οδηγικά και επίσης η εργονομία της ειναι καλύτερη σίγουρα, καθώς και τα χειριστήρια του idrive πιο εύκολα να τα χειριστείς....δίλημμα ξανά...\nΞεχασε τα ολα και παρε αυτο που σε φτιαχνει περισσοτερο να βλεπεις και να εισαι μεσα.. ειναι οτι καλυτερο μπορεις να παρεις.. μη το ζαλιζεις πολυ με 'λογικα' επιχειρηματα.. καπου θα ψιλοχασεις και καπου θα ψιλοκερδιζεις με το ενα εναντι του αλλου.. οποτε οτι στ αληθεια θες!\nκαι με τα δυο μια χαρά αισθάνομαι,αυτο ειναι το πρόβλημα...\nΣτη μεταπωλητική αξία,υπάρχει καμμία διαφορά?\nΕνα μικρο + υπερ της bmw.\nΑν ημουνα στη θεση σου ,και δε περιμενω να το κατανοησει κανεις αυτο, λεφτα για καινουργιο αμαξι σε γερμανια δεν εδινα...\nΟ χρήστης design26 έγραψε:\nΔεν παίζει δυστυχώς αυτή η τιμή, ειναι περίπου 20.600\nΤι εννοείς; Με το κλειδί στο χέρι;


Ο «ιδρυτής» του Bitcoin κέρδισε δικαστική μάχη και κρατάει περιουσία δισεκατομμυρίων | Economistas.gr\nΟ Craig Wright/ Φωτογραφία AP Marta Lavandier\nNewsroom 08/12/2021 14:15 ΔΙΕΘΝΗ\nΟι ένορκοι απέρριψαν τους ισχυρισμούς ότι ο πρώην συνεργάτης του Craig Wright δικαιούται το ήμισυ των περιοριστικών στοιχείων του. Κάπως έτσι ο αυτοαποκαλούμενος ως ιδρυτής του Bitcoin θα διατηρήσει στην κατοχή του 1,1 εκατομμύρια Bitcoin που μεταφράζεται σε περίπου 54 δισεκατομμύρια δολάρια.\nΩστόσο θα πρέπει να πληρώσει 100 εκατομμύρια δολάρια στην οικογένεια του Dave Kleiman, του πρώην συνεργάτη του, για παραβίαση πνευματικής ιδιοκτησίας.\nΗ οικογένεια του Kleiman, ο οποίος έφυγε από τη ζωή το 2013, υποστήριξε ότι οι δυο άνδρες είχαν συνεργαστεί για να δημιουργήσουν και να εξορύξουν το πρώτο Bitcoin, αλλά στη συνέχει ο Wright το έκλεψε.\nΗ εφεύρεση του Bitcoin το 2008 δημοσιεύθηκε σε μια λευκή βίβλο που δημοσιεύθηκε με το ψευδώνυμο Satoshi Nakamoto. Το 2016 ο Wright ισχυρίστηκε ότι είναι ο μυστηριώδης Nakamoto, αν και αυτό έχει αμφισβητηθεί έντονα στην κοινότητα των κρυπτονομισμάτων.\nΜετά το τέλος της δίκης οι κληρονόμοι του Kleiman δήλωσαν χαρούμενοι για τα 100 εκατομμύρια δολάρια που θα λάβουν για την παραβίαση δικαιωμάτων πνευματικής ιδιοκτησίας. Δικαιωμένος δήλωσε και ο Wright τονίζοντας ότι η απόφαση του δικαστηρίου επιβεβαίωσε ότι ήταν ο δημιουργός του επαναστατικού ψηφιακού νομίσματος.\nΟ Ινδός πρωθυπουργός Ναρέντρα Μόντι έπεσε θύμα χάκερ. Συγκεκριμένα άγνωστοι πήραν στην κατοχή τους τον λογαριασμό του στο Twitter και δημοσίευσαν ένα tweet σχετικά με τα κρυπτονομίσματα.\n13/12/2021 10:00 Χάκαραν το Twitter του Ινδού πρωθυπουργού και...έταζαν Bitcoin


Συλλήψεις και 450.000 ευρώ πρόστιμα για παραβίαση των μέτρων κορονοϊού - PatissiaPress|Πατήσια\nΠαρά τις απαγορεύσεις που ισχύουν σε όλη την Ελλάδα λόγω κορονοϊού, οι Αρχές προχώρησαν σε έξι συλλήψεις και επέβαλαν πρόστιμα ύψους 450.450 ευρώ κατά τη διάρκεια των χθεσινών (03/03) ελέγχων για την τήρηση των μέτρων περιορισμού διάδοσης της πανδημίας.\nΕνδεικτικά, η ΕΛ.ΑΣ. προχώρησε -μεταξύ άλλων- σε σύλληψη προσωρινά υπεύθυνου καφετέριας – αναψυκτηρίου για εξυπηρέτηση τριών καθήμενων πελατών. Στον υπεύθυνο επιβλήθηκε πρόστιμο 3.000 ευρώ και επιπλέον 5.000 ευρώ στον ιδιοκτήτη του καταστήματος, ενώ στον κάθε πελάτη βεβαιώθηκε πρόστιμο 300 ευρώ για παραβίαση περιορισμού κίνησης.\nΗ Εθνική Αρχή Διαφάνειας επέβαλε πρόστιμο ύψους 3.000 ευρώ και 15 ημέρες αναστολή λειτουργίας σε τουριστικό κατάλυμα στην Αθήνα γιατί υπήρχαν πελάτες που δεν ήταν στην λίστα όσων διαμένουν σε αυτό.\nΣυνολικά χθες διενεργήθηκαν 75.699 έλεγχοι και καταγράφηκαν 1.462 περιπτώσεις παραβίασης των μέτρων επιδημιολογικού συναγερμού. Από αυτές το 80,6% ήταν για άσκοπη μετακίνηση και το 18,1% για μη χρήση μάσκας.


Το βαπόρι απ’ την Περσία | Η αληθινή ιστορία του «Κάπτεν Νικ». - Streetlife\nΑρχική Αφιερωματα Το βαπόρι απ’ την Περσία | Η αληθινή ιστορία του «Κάπτεν Νικ».\nΤο βαπόρι απ’ την Περσία | Η αληθινή ιστορία του «Κάπτεν Νικ».\nΣτις 7 Ιανουαρίου του 1977 το πλοίο «Γκλόρια» φορτωμένο με έντεκα τόνους κατεργασμένου χασίς, αξίας 4 δισ. δραχμών, ερχόμενο από τη Βηρυτό και με προορισμό την Αμβέρσα ή το Άμστερνταμ «πιάστηκε» στον Ισθμό της Κορίνθου….\nΤο «Βαπόρι απ΄την Περσία» στηρίχθηκε στο πραγματικό γεγονός, έγινε τραγούδι και ερμηνεύτηκε για πρώτη φορά από τον Βασίλη Τσιτσάνη και τη Λιζέττα Νικολάου το 1977. Μία από τις μεγαλύτερες ποσότητες χασίς που κατασχέθηκαν\nΤα ρεπορτάζ των εφημερίδων της εποχής ανέφεραν ότι το «Γκλόρια» ήταν πλευρισμένο στα Ίσθμια και περίμενε εντολές για την πορεία του, όταν βρέθηκαν πάνω του έντεκα τόνοι χασίς σκεπασμένοι με λινάτσες. Συνελήφθησαν ο πλοίαρχος και οι ναυτικοί του πλοίου, μεταξύ αυτών και δύο Τούρκοι υπήκοοι, οι οποίοι είχαν κρυφτεί τις καμπίνες.\nΟι άντρες του λιμενικού τους έριξαν καπνογόνα, αναγκάζοντας τους να ανέβουν στο κατάστρωμα. Βρέθηκαν ακόμη δυο πιστόλια τύπου μπράουνιγνκ και πεντακόσιες σφαίρες. Παραλήπτες του φορτίου, σύμφωνα με πληροφορίες, ήταν Λιβανέζοι υπήκοοι στην Αμβέρσα ή το Άμστερνταμ.\nΠρωτοσέλιδο της εφημερίδας «Μακεδονία» «Ήταν προμελετημένη, καρφωτή και λαδωμένη» Ο πλοίαρχος του πλοίου ήταν ο Νίκος Ξανθόπουλος, ο «Κάπτεν Νικ» όπως τον αποκαλούσαν.\nΉταν άνθρωπος της αμερικανικής Υπηρεσίας Δίωξης Ναρκωτικών DEA. Ο «Κάπτεν Νικ» με τα καράβια που είχε στην κατοχή του είχε γυρίσει όλες τις θάλασσες του κόσμου και είχε γνωρίσει τους πάντες γύρω από τα κυκλώματα του εμπορίου ναρκωτικών, από τις χώρες παραγωγής μέχρι και τον τελευταίο παραλήπτη χοντρέμπορο.\nΛαθρέμπορος τσιγάρων στην αρχή και ο ίδιος, διαφοροποιήθηκε στην πορεία, εξαιτίας του θανάτου ενός αδελφικού του φίλου από υπερβολική δόση μορφίνης. Από τότε ορκίστηκε στην καταπολέμηση των ναρκωτικών.\nΑποδέχτηκε την πρόταση της DEA το 1964 και από τότε εισχωρούσε στα κανάλια των ναρκωτικών κι έδινε πληροφορίες σχετικά με τη διακίνηση. Μερικές φορές, όπως στην περίπτωση του «Γκλόρια», παραλάμβανε ο ίδιος το εμπόρευμα με το καράβι του ως μεταφορέας και το παρέδιδε στις λιμενικές αρχές.\nΤο σκηνικό που στηνόταν, σε συνεργασία με τα ανώτερα κλιμάκια του υπουργείου της εκάστοτε χώρας, έπρεπε να είναι αληθοφανές, ώστε να μην εκτεθεί ο ίδιος και αποκαλυφθεί η ιδιότητά του στους ανθρώπους των ναρκωτικών, γεγονός που θα έθετε σε κίνδυνο τη ζωή του. Έτσι, οι υποτιθέμενες συλλήψεις γίνονταν με τυμπανοκρουσίες και οι εφημερίδες βούιζαν για μέρες.\nΤο Χριστουγεννιάτικο «δώρο» Στην περίπτωση της «Γκλόρια» συνέβη το εξής. Ο «Κάπτεν Νικ» βρισκόταν με το καράβι στη Λάρνακα, όταν τον πλησίασε ένας ναυτικός πράκτορας και του πρότεινε μια μεγάλη δουλεία.\nΈνα φορτίο από τη Βηρυτό με προορισμό το Ρότερνταμ. Ο «Κάπτεν Νικ» δέχτηκε και τράβηξε με το πλοίο του για τη Βηρυτό, στο λιμάνι Τζουνίχ. Εκεί συνάντησε δύο Λιβανέζους εμπόρους και συμφώνησαν για τη μεταφορά του εμπορεύματος, το οποίο ήταν 300 σακιά χασίς, 40 κιλά το καθένα. Το ποσό για τη μεταφορά καθορίστηκε στο 300.000 δολάρια, τα μισά για τη φόρτωση και τα άλλα μισά με την παράδοση στο Ρότερνταμ.\nΗ παραλαβή του εμπορεύματος έγινε έξω από το παραθαλάσσιο χωριό Ιμπέϊλ, όπου με βάρκες μεταφέρθηκαν τα τσουβάλια με το χασίς. Με την τελευταία βάρκα μπήκαν στο «Γκλόρια» και ι δυο Τούρκοι συνοδοί του εμπορεύματος.\nΣτο μεταξύ, πριν από την παραλαβή, στις 23 Δεκεμβρίου του 1976, ο «Κάπτεν Νικ» είχε καλέσει από το ραδιοτηλέφωνο του «Γκλόρια» το Υ.Ε.Ν. στην Ελλάδα και είχε ειδοποιήσει συνθηματικά ότι θα τους φέρει πολλούς τόνους «σοκολάτα» δώρο για Χριστούγεννα. Η εντολή ήταν να προχωρήσει, ενώ συμφωνήθηκε ο τρόπος και ο τόπος προσέγγισης. Για να μην εκτεθεί στους λαθρεμπόρους, ενημέρωσε ακόμη το Υ.Ε.Ν. ότι θα πλεύσει δέκα μίλια νότια της Πύλου και ζήτησε το ελληνικό καταδιωκτικό του λιμενικού να τους προσεγγίσει στο συγκεκριμένο σημείο για έναν τυπικό «έλεγχο».\nΜετά τη φόρτωση του εμπορεύματος, ο «Κάπτεν Νικ» έβαλε πλώρη για την Πύλο, έχοντας πλήρωμα δύο ναύτες, μαζί τους βεβαίως και οι δύο τούρκοι συνοδοί. Κατευθυνόμενος προς την Πύλο συνάντησε 11-12 μποφόρ που τον ανάγκασαν να αλλάξει πορεία. Τράβηξε προς τη Σίφνο όπου αγκυροβόλησε προσωρινά.\nΕιδοποίησε εκ νέου το Υ.Ε.Ν. και πήρε εντολές για νέο τόπο συνάντησης, τα Ίσθμια Κορίνθου. Το «Γκλόρια» έφτασε στις 6 Ιανουαρίου 1977 στα Ίσθμια, όπου το περίμενε σχεδόν όλο το λιμενικό σώμα.\nΟι δύο Τούρκοι οδηγήθηκαν στις φυλακές του Ναυπλίου, ενώ ο «Κάπτεν Νικ» και το πλήρωμά του, μετά τις αρχικές υποτιθέμενες συλλήψεις, δέχτηκαν τα συγχαρητήρια του αρχηγού Υ.Ε.Ν, Αλέξανδρου Παπαδόγγονα.\nΤο τραγούδι » Το Βαπόρι απ’ την Περσία» γνώρισε μεγάλη επιτυχία αλλά λογοκρίθηκε και για ορισμένο χρονικό διάστημα απαγορεύτηκε η μετάδοση του από τα Δημόσια Μέσα Ενημέρωσης….\nΠροηγούμενο άρθροΕξιχνιάστηκε έκρηξη σε Α.Τ.Μ. στην Κορινθία\nΕπόμενο άρθροΠεριφέρεια Πελοποννήσου | “Θα τα πούμε «όλα» στη δικαιοσύνη κ. Μαντά”


Χορογραφίες καραντίνας #2: Ο Κωνσταντίνος Παπανικολάου φτιάχνει ένα video #μένοντας_σπίτι - Monopoli.gr\nΠαρασκευή Τεκτονίδου | 09.04.2020 Φωτογραφία εξωφύλλου: Σοφία Δρακοπούλου\nΟ Κωνσταντίνος Παπανικολάου γεννήθηκε και σπούδασε χορό στη Θεσσαλονίκη. Στην Ελλάδα έχει συνεργαστεί μεταξύ άλλων με τους χορογράφους Πατρίσια Απέργη, Μαριέλα Νέστορα και Τζένη Αργυρίου. Στο εξωτερικό έχει λάβει μέρος στις biennale του Μονάχου, της Λυών,του Μπέρμιγχαμ καθώς και στο κέντρο Pompidou, Palais de Tokyo, στο Hellerau, στο the Place, Mercat des Flors κλπ. Απόφοιτος του τμήματος χορού στο Paris XIII, τα τελευταία πέντε χρονιά ζει και εργάζεται στο Παρίσι.\nΈχοντας στο νου ότι χορός είναι μία κυρίως σωματική τέχνη και ότι ο σύγχρονος χορός είναι, όπως όλη η σύγχρονη τέχνη μία ιδιαίτερα αναστοχαστική πρακτική, αναρωτιέμαι πως βιώνεις αυτή τη συνθήκη του #μένουμεσπίτι.\nΗ δουλειά του χορευτή είναι από τη φύση της αναστοχαστική, οπότε προς το παρόν αισθάνομαι ότι η αλλαγή, από την πλευρά της δημιουργίας, δεν είναι δραματική. Μέχρι στιγμής, τουλάχιστον. Εδώ βέβαια έγκειται και στην κρίση του καθενός το πώς ερμηνεύει το #μένουμεσπίτι.\nΤο μεγάλο πρόβλημα, προφανώς, είναι ότι ως εργαζόμενοι στο χώρο του χορού, εν μέσω πανδημίας, ερχόμαστε σε ακόμα πιο ευάλωτη κατάσταση. Πολλοί από εμάς μένουμε στη μέση της σεζόν, αφού τελικά δε θα συμμετέχουμε στις προγραμματισμένες παραγωγές που τώρα πια έχουν ακυρωθεί, παρ’ όλη τη συμμετοχή μας σε απλήρωτες πρόβες το προηγούμενο διάστημα. Επίσης έχουν διακοπεί οι διδασκαλίες. Ένας μεγάλος αριθμός άνεργων συναδέλφων άλλωστε, δεν εμπίπτουν στα μέτρα που εξαγγέλθηκαν. Οπότε συνειδητοποιεί κανείς πως αυτά τα μέτρα «ανακούφισης» (βλ. έκτακτο επίδομα 800 ευρώ ή μέτρα ενίσχυσης ΥΠΠΟΑ) αφορούν την μειοψηφία των εργαζόμενων καλλιτεχνών.\nΣήμερα, παραμένει κυρίαρχη η αντίληψη ότι εφόσον όλα φιλτράρονται μέσα από μία ατομική-και άρα μοναδική- ματιά, τα πάντα εμπίπτουν στην «ατομική ευθύνη».\nΗ αλήθεια είναι πως η πανδημία, διόγκωσε τα ήδη πολλαπλά προβλήματα του χώρου μας. Αδήλωτη και ανασφάλιστη εργασία, ανυπαρξία υποχρεωτικής Συλλογικής Σύμβασης για τους εργοδότες κοκ. Για να το πω πιο απλά: με τον ίδιο τρόπο που κατανοούμε ότι ο κορονοϊός δεν ξεκίνησε επειδή «απολίτιστοι» έφαγαν νυχτερίδες κι ότι δεν θα υπάρξει έλλειψη στο χαρτί υγείας, πρέπει αντίστοιχα να καταλάβουμε ότι για να μείνουμε σπίτι πρέπει να μπορούμε και να το πληρώνουμε.\nφωτο: Brennan Gerard\nΤη στιγμή που μία συζήτηση για το σώμα-ως εμπειρία όχι ως οργανικό υλικό- τη συνύπαρξη και τον δημόσιο χώρο είναι ενεργή, πώς βιώνεις το προληπτικό μέτρο της απαγόρευσης ή -ας πούμε- περιορισμού της κυκλοφορίας;\nΜε θυμώνει, η ευκολία με την οποία η κυβέρνηση πετάει το μπαλάκι στην ατομική ευθύνη χωρίς να αναλαμβάνει τη δική της. Με σοκάρει, η προθυμία του κόσμου να παίξει το ρόλο του καλού μαθητή που επιπλήττει τον κακό διπλανό του επειδή δεν τον αφήνει να παρακολουθήσει το μάθημα. Σήμερα, παραμένει κυρίαρχη η αντίληψη ότι εφόσον όλα φιλτράρονται μέσα από μία ατομική-και άρα μοναδική- ματιά, τα πάντα εμπίπτουν στην «ατομική ευθύνη». Αισθάνομαι ότι υπάρχει μία αντίφαση σε αυτό. Είναι δική μου ευθύνη -και του οποιοδήποτε- η αποτελεσματική αντιμετώπιση μίας πανδημίας; Είναι η ύπαρξη Δημόσιας και Δωρεάν υγείας ζήτημα ατομικής ευθύνης; Η συμμετοχή στη συλλογική διεκδίκηση της ίσως.\nΌταν οι κυβερνητικοί αξιωματούχοι διαβεβαιώνουν το κοινό ότι «δεν υπάρχει λόγος ανησυχίας», είναι σίγουρο ότι οι ίδιοι βρίσκονται σε πλήρη πανικό\nΣε μια συγκυρία σαν τη σημερινή, μπορούμε να δούμε πως οι νόμοι της ελεύθερης αγοράς των ισχυρών «βλάπτουν σοβαρά την υγεία». Ακόμα και οι περιορισμοί στη μετακίνηση είναι προσανατολισμένοι στον «ελεύθερο χρόνο» των πολιτών. Ωστόσο, σχεδόν δύο εκατομμύρια άνθρωποι συνεχίζουν να εργάζονται κανονικά και να μετακινούνται για την εργασία τους. Στοιβάζονται σε χώρους εργασίας, χωρίς να λαμβάνονται τα απαραίτητα μέτρα προστασίας.\nΠολύ πιο σημαντικό λοιπόν από τους αστυνομικούς ελέγχους σε δρόμους και πλατείες θεωρώ πως είναι οι εντατικοί έλεγχοι για την τήρηση των υγειονομικών μέτρων στους χώρους εργασίας, όπως βέβαια και στα κέντρα προσφύγων και μεταναστών. Ενώ το δημόσιο σύστημα υγείας βρίσκεται στο κόκκινο και οι ανάγκες του καθημερινά πολλαπλασιάζονται, η πολιτεία καθυστερεί να λάβει τα απαραίτητα μέτρα για την αντιμετώπιση της πανδημίας, όπως για παράδειγμα, άνοιγμα ΜΕΘ, επίταξη των ιδιωτικών κλινικών, μέσα ατομικής προστασίας για όλους τους υγειονομικούς, διάθεση τεστ για τον ιό σε όσους εμφανίζουν τα συμπτώματα ανεξαιρέτως. Κι αυτό βέβαια μπορεί να εξηγηθεί, αφού το κράτος εξακολουθεί να αντιμετωπίζει το δικαίωμα στην ιδιοκτησία σε βασικά αγαθά, ως Ιερή Αγελάδα. Υπάρχει πολύς πανικός.\nΈχω την αίσθηση ότι όταν οι κυβερνητικοί αξιωματούχοι διαβεβαιώνουν το κοινό ότι «δεν υπάρχει λόγος ανησυχίας», είναι σίγουρο ότι οι ίδιοι βρίσκονται σε πλήρη πανικό. Κι όταν αντιδρούμε με πανικό, δεν παίρνουμε την απειλή πολύ σοβαρά. Αντιθέτως, μειώνουμε τη σημασία της.\nΔΙΑΒΑΣΤΕ ΑΚΟΜΑΧορογραφίες καραντίνας #1: Η Χαρά Κότσαλη φτιάχνει ένα video #μένοντας_σπίτι12.09.2018\nΠολύ πρόσφατα συζητούσα με μία παρέα Λετονών που σχολίαζαν το ότι είμαστε ένας λαός με ιδιαίτερα οικείες σωματικές σχέσεις. Η προειδοποίηση ότι η σωματική οικειότητα είναι επικίνδυνη, καθώς και η υποχρέωση να κρατάμε συγκεκριμένες αποστάσεις έχει αλλάξει τους τρόπους που κινούμαστε στο δημόσιο χώρο. Περπατάμε στο δρόμο και αποφεύγουμε να διασταυρωθούμε με αγνώστους, συναντάμε γνωστούς και τους μιλάμε από μακριά. Πως βιώνεις αυτές τις υποχρεωτικές αποστάσεις και τις κατ’ ανάγκη νέες προσωπικές σχέσεις που δημιουργούν;\nΗ αλήθεια είναι πώς περνάω αυτές τις μέρες του εγκλεισμού στην γενέτειρα μου τη Θεσσαλονίκη, στο ίδιο σπίτι με τα ξαδέρφια και τον αδερφό μου, με τους οποίους δεν έχουμε περιορίσει τις σωματικές επαφές μας. Δεν θεωρώ τον εαυτό μου κοινωνικά ανεύθυνο ως προς αυτό. Τηρώ τους προτεινόμενους κανόνες υγιεινής, έχω σχεδόν μηδενίσει τις εξόδους μου και απέχω από τις ευπαθείς ομάδες συμπεριλαμβανομένων των γονιών μου. Αλλά το να κλειστώ σπίτι μόνος μου αποκλείοντας με φόβο τις σωματικές σχέσεις προς πάσα κατεύθυνση για μένα δεν είναι ούτε για αστείο επιλογή.\nΟι χορευτές και οι χορογράφοι καλούμαστε να ανακαλύπτουμε συνεχώς από την αρχή όλη την εργαλειοθήκη μας, κάτι που υπό μίαν έννοια συνιστά απελευθέρωση\nΠαρόλο που είναι αρκετά πρόσφατο, αυτή η νέα συνθήκη έχει επηρεάσει τις καλλιτεχνικές και προσωπικές σου αναζητήσεις; Συνεχίζεις να δουλεύεις με το υλικό που ερευνούσες πριν ή σ έχει οδηγήσει σε νέες περιοχές; Αν ναι σε ποιες;\nΛόγω εγκλεισμού έχουν περιοριστεί σημαντικά τα εργαλεία δουλειάς μου. Αυτό όμως μπορεί να είναι και για καλό. Στο σύγχρονο χορό, έτσι και αλλιώς ξεκινά πάντα κανείς με την αμήχανη συνθήκη, να μην βασίζεται σε κάποια ορισμένη με ακρίβεια τάξη πραγμάτων. Δεν υπάρχει ένα ξεκάθαρο πλαίσιο, ένας σαφής καλλιτεχνικός κανόνας, όπως για παράδειγμα στο μπαλέτο, που να πλαισιώνει με συγκεκριμένες αρχές την καλλιτεχνική παραγωγή. Οι χορευτές και οι χορογράφοι καλούμαστε να ανακαλύπτουμε συνεχώς από την αρχή όλη την εργαλειοθήκη μας, κάτι που υπό μίαν έννοια συνιστά απελευθέρωση. Ταυτόχρονα όμως, αυτή η ελευθερία αποτελεί έναν απίστευτο περιορισμό, γιατί ως γνωστόν ό,τι κερδίζει κανείς σε επίπεδο ελευθερίας το χάνει αναγκαστικά σε επίπεδο οργάνωσης. Κι όταν δεν είσαι πια σε θέση να επιβάλεις στον εαυτό σου κάποια οργάνωση, τότε έχεις κατά βάση ένα σοβαρό μειονέκτημα. Κατά τη γνώμη μου αυτή η αμηχανία διακρίνεται στην καλλιτεχνική παραγωγή τις τελευταίες δεκαετίες. Οπότε υπό αυτό το πρίσμα οποιαδήποτε δυσκολία και περιορισμός σε ότι άφορα την καλλιτεχνική δημιουργία είναι καλοδεχούμενος από πλευράς μου.\nΤο video που έφτιαξε για το Monopoli.gr ο Κωνσταντίνος Παπανικολάου\nΜουσική: Νικόλας Τζώρτζης «lapsus piano duo»\nTAGS: videoθέατροΜένουμε ΣπίτιχορογραφίαΧορογραφίες καραντίναςχορός


Θέμα με Ανδρίκο - Onsports.gr\nΜαρία Μοσχονά 13 Ιουνίου 2011, 11:51\nΘέμα με Ανδρίκο\nΟ Στέλιος Ανδρίκος αγωνίζεται δανεικός στον Βύζαντα Μεγάρων και είναι πολύ πιθανό να επιστρέψει την επόμενη βδομάδα στον Ολυμπιακό Βόλου, όπου ανήκει.\nΟ 21χρονος αμυντικός αγωνίζεται με τη μορφή δανεισμού από τους Βολιώτες στο σύλλογο των Μεγάρων και ο δανεισμός του λήγει τέλος του μήνα. Ωστόσο, επειδή η προετοιμασία της ομάδας της Μαγνησίας ξεκινά την επόμενη βδομάδα και συγκεκριμένα στις 20 Ιουνίου είναι πολύ πιθανό ο Ανδρίκος να πρέπει να δώσει το «παρών» στην πρώτη συγκέντρωση του Ολυμπιακού Βόλου.\nΕξάλλου, κάτι τέτοιο είναι σχεδόν δεδομένο ότι θα συμβεί με όλους τους δανεικούς των «ερυθρόλευκων», μια και ο Ισπανός τεχνικός, Χαβιέ Γκραθία, θα θέλει να τσεκάρει ο ίδιος τους παίκτες του.\nΗ ομάδα επιστρέφει το απόγευμα (17.30) της Τρίτης (14/6) στις προπονήσεις μετά το τριήμερο ρεπό.


Η 69χρονη Γερμανίδα που ζει χωρίς χρήματα για 15 χρόνια – Messinia Radio\nΗ 69χρονη Γερμανίδα που ζει χωρίς χρήματα για 15 χρόνια\nBy MESSINIA RADIO on\t 02/03/2015 NEWSFEED, ΚΟΣΜΟΣ\nΟ μεγάλος αριθμός αστέγων που υπήρχαν τότε στην περιοχή δεν την άφησε ασυγκίνητη, γι” αυτό προσπάθησε να βοηθήσει. Η Schwermer πίστευε ότι οι άστεγοι δεν χρειάζονταν χρήματα για να επανενταχθούν στην κοινωνία, αλλά μόνο μια ευκαιρία για να αποδείξουν ότι είναι και αυτοί χρήσιμοι για τους συνανθρώπους τους. Από αυτή την απλή σκέψη, εμπνεύστηκε και άνοιξε ένα μικρό ανταλλακτικό κατάστημα, το “Gib und Nimm” (Δώσε – Πάρε).\nΜέχρι το 1995 η Heidemarie είχε αλλάξει εντελώς το μοντέλο ζωής της. Μόλις ενηλικιώθηκαν τα παιδιά της και έφυγαν από το σπίτι, εκείνη σταμάτησε εντελώς να χρησιμοποιεί χρήματα! Πούλησε το σπίτι της και άρχισε να ζει σχεδόν νομαδικά, ανταλλάσσοντας αγαθά και υπηρεσίες για να εξασφαλίσει την αξιοπρεπή διαβίωσή της. Στην αρχή, έλεγε ότι πρόκειται για ένα πείραμα 12 μηνών…\nΤα πράγματά της χωρούν σε μια βαλίτσα, ενώ έχει και 200 ευρώ αποταμιεύσεις για ώρα ανάγκης. Όλα τα υπόλοιπα χρήματα που κερδίζει, τα δωρίζει! Έχει διακόψει ακόμα και την δημόσια ιατροφαρμακευτική κάλυψη, για να μην την κατηγορήσουν ότι «κλέβει» το κράτος. Όπως λέει η ίδια, αν χρειαστεί περίθαλψη, θα δοκιμάσει κάποια από τις μεθόδους αυτοϊασης!\nΠηγή: Βιβή Συργκάνη – enallaktikos.gr\nPrevious ArticleSamsung Galaxy S6: Αυτή είναι η νέα ναυαρχίδα της Samsung\nNext Article Οι πιο άπιστες περιοχές της Αθήνας [πίνακας]


Φιλεταρισμένος γαύρος λαδορίγανη – Συνταγές της Ασπρούλας\nΦιλεταρισμένος γαύρος λαδορίγανη\nσυντάκτης Ξανθή · 30 Μαρτίου 2011\n‘Ενα κόλπο παλιό να κάνω τα παιδιά μου να φάνε μικρά ψάρια ήταν να φιλετάρω το γαύρο αν και οι παραδόσεις θέλουν το γαύρο ολόκληρο με το κόκαλο γιατί περιέχει φώσφορο. Άντε όμως να πείσεις τα μικρά αγγελούδια περί αυτού του θέματος!!!\nΑυτή η συνήθεια έμεινε κι ο γαύρος έχει μαγειρευτεί πολλές φορές με αυτό τον τρόπο πάντοτε στο φούρνο με μικρές παραλλαγές ως προς τη σύνθεση των λαχανικών που προσθέτω.\nΜε τον ίδιο τρόπο καθαρισμού φτιάχνω και το γαύρο ξιδάτο.\nΕπειδή δε οι πληροφορίες λένε ότι ο καλύτερος γαύρος είναι το Μάρτιο προλαβαίνετε!!!\nΓια το γαύρο λαδορίγανη ή αλλιώς γαύρο στο φούρνο χρειαζόμαστε\nΤο χυμό από ένα μεγάλο λεμόνι ή δυο μικρά\nΛαχανικά διάφορα όπως:\nΠιπεριές, φινόκιο, κρεμμυδάκια φρέσκα, καρότα, σκόρδο.\nΚαθαρίζουμε το γαύρο αφαιρώντας τα κεφάλια του και στη συνέχεια ανοίγοντας την κοιλιά του αφαιρούμε το κόκκαλο τραβώντας το.\nΕλπίζω οι φωτογραφίες που σας παραθέτω να βοηθήσουν.\nΣτη συνέχεια πλένουμε το γαύρο κι αφού τον αφήσουμε για λίγο σε σουρωτήρι τον πασπαλίζουμε με αλάτι πιπέρι και ρίγανη.\nΚόβουμε τα λαχανικά μας (ανάλογα με το τι θέλουμε να βάλουμε) σε μικρές λωρίδες ή κομματάκια και αραδιάζουμε το γαύρο σε πυρέξ ή ταψί σε στρώσεις βάζοντας ενδιάμεσα από τα λαχανικά.\nΤελειώνουμε με λαχανικά και περιχύνουμε με το ελαιόλαδο και το λεμόνι.\nΚαλό είναι να σκεπάσουμε το πυρέξ για τα πρώτα 30 λεπτά.\nΝερό δεν προσθέτω συνήθως αρκούν τα υγρά των λαχανικών.\nΣυνοδεύουμε με πατάτες τηγανητές πατατοσαλάτα ή με μπρόκολο στον ατμό.\nΣας εύχομαι να περνάτε καλά θα λείψω για πολύ λίγο στη Θεσσαλονίκη να πάρω νέες γνώσεις από την επιστήμη που χρόνια ακολούθησα, μην ξεχνιόμαστε, και να δω κι όποια φίλη μπορέσω!! Το σίγουρο είναι ότι θα συναντήσω την Αχτίδα και το Δημήτρη και τους ευχαριστώ πολύ που με περιμένουν.\n30 Μαρτίου 2011 στις 2:34 ΜΜ\nΠολύ ωραίος ο γαύρος και με τα λαχανικά θα γίνεται μαλακός……….\n30 Μαρτίου 2011 στις 3:07 ΜΜ\nΞανθή,ωραίος ο γαύρος με λαχανικά!\nΓια φιλετάρισμα χιχι,πολύ βάσανο,άσε που μ΄αρέσει με τα κοκκαλάκια,κάνουν και καλό,γιατί έχουν ασβέστιο.\nΤην επόμενη φορά έτσι θα τον φτιάξω.\n30 Μαρτίου 2011 στις 4:16 ΜΜ\nΞανθή, καλώς σε βρήκα. Πολύ ωραίος ο συνδυασμός γαύρου με λαχανικά. Μπαίνει στο πρόγραμμα.\n30 Μαρτίου 2011 στις 4:22 ΜΜ\nAxx Xanthi…me treleneis! Den exomai sixna gavros edo kai mou loipoun. Poli nostimo…fata me ta xeria!\n30 Μαρτίου 2011 στις 4:47 ΜΜ\nααααα δεν γίνεται έρχομαι τώρα!\n30 Μαρτίου 2011 στις 5:14 ΜΜ\n@ Ιωάννα βάζω το γαύρο βάζεις το τσίπουρο;;;\n@ Ελένη δοκίμασε με καρότο φινόκιο και κρεμμυδάκια που υπάρχουν τώρα.\n@ Σοφία καλώς ήρθες!! χαίρομαι που σου αρέσει η πρόταση μου!!!\n@ Peter κάθε φορά που βλέπω ότι φίλοι της ξενιτιάς λαχταρούν κάτι από τα προϊόντα της Ελλάδας στεναχωριέμαι κι ο γαύρος δεν μπορεί να ταξιδεύσει στον Καναδά να σου στείλω. Καλό απόγευμα!!!\n@ Πόπη περιμένω!!!\n30 Μαρτίου 2011 στις 5:29 ΜΜ\nΜια αδυναμία στο γαύρο την έχουμε, το καλοκαίρι καταναλώνουμε απίστευτες ποσότητες!\nΜπαίνει στα υπ΄όψιν!\n30 Μαρτίου 2011 στις 6:01 ΜΜ\nαγαπημένο ψαράκι, όπως κι αν μαγειρευτεί γίνεται νόστιμο!\n30 Μαρτίου 2011 στις 6:08 ΜΜ\nΟ γαύρος είναι αγαπημένο φαγάκι, αλλά θα μου επιτρέψεις να ζηλέψω λιγάκι το ταξιδάκι και τη συνάντηση με την Αχτίδα και το Δημήτρη! Καλά να περάσετε!!!\n30 Μαρτίου 2011 στις 6:15 ΜΜ\n@ Μπέττυ ευχαριστώ πολύ!!!\n@ ΓΑΣΤΕΡΟΠΛΗΞ και βέβαια είναι κι από τα φτηνά ψάρια κάτι που ξέχασα, όχι μόνο νόστιμο.\n@ Λίλα σε ευχαριστώ πολύ!!\n30 Μαρτίου 2011 στις 6:24 ΜΜ\nΒεβαίως και βάζω το τσίπουρο άμα έρθεις και φυσικά δικής μας παραγωγής από το νησί άρτι αφιχθείς…………..\n30 Μαρτίου 2011 στις 7:46 ΜΜ\nNα σου πω την αλήθεια τα παιδιά μου δεν έχουν τέτοια προβλήματα.\nΤρώνε το γαύρο με κόκκαλο ή χωρίς. Ιδίως αν είναι μικρός.\nΕγώ δεν τον τρώω και πολύ. Μόνο φιλεταρισμένο.\nΝα περάσετε καλά στο ταξιδάκι σας\n30 Μαρτίου 2011 στις 7:51 ΜΜ\nΠολύ ωραίος ο γαύρος έτσι! Καλά να περάσεις στη Θεσσαλονίκη!\n30 Μαρτίου 2011 στις 7:55 ΜΜ\nΤρεις φορές…ναι…τρεις φορές προσπάθησα να γράψω σχόλιο και μία η μεγάλη μου, μία η μικρή, μία η μάνα μου από την Ελλάδα…\nΉθελα να σου πω καλό ταξίδι, φιλιά στην Αχτιδούλα και να περάσεις όμορφα στην αγαπημένη μου Θεσσαλονίκη! Δεν ξέρω αλλά αυτή η πόλη έχει κάτι μαγικό, σε ξεμυαλίζει και δεν θέλεις να φύγεις!!!\nΌσο για το γαύρο μου άνοιξε την όρεξη…Να’χα λίγο!!!\n30 Μαρτίου 2011 στις 8:08 ΜΜ\nAχ τι μου κάνεις Ξανθή μου βραδιάτικα!!! Και τι δε θα έδινα να είχα ένα πιατάκι, περίσσεψε λίγο ή το τσακίσατε όλο;\n31 Μαρτίου 2011 στις 5:56 ΠΜ\n@ Ιωάννα μαζί με την τούρτα θα έχει γαύρο και τσίπουρο δηλαδή;;\n@ Marion είδες καμμιά φορά που δεν τρώει κι ο γονιός κάτι;;να μην τα ρίχνουμε όλα στα παιδιά!!χαχαχα\nΚαλημέρα κι ευχαριστώ πολύ!!\n@ Έφη ευχαριστώ!!!\n31 Μαρτίου 2011 στις 5:58 ΠΜ\n@ Μαρίνα σε ευχαριστώ πολύ, μόνο που είναι πολύ λίγο το χρονικό διάστημα που πάω, κι έχω να πάω χρόνια.\nΗ Θεσσαλονίκη μ΄αρέσει πολύ κι εμένα!!\n@ anthivolon την επόμενη φορά θα σε φωνάξω!!!\n31 Μαρτίου 2011 στις 6:06 ΠΜ\nΜια με κοκαλάκι και για μένα παρακαλώ!! Φιλετάκι θα πάρω από τον ξιδάτο σου, που τον λατρεύω!!!!!\nΠολλά φιλιά στην Αχτίδα και στο Δημήτρη!!!!!\nΥΓ Περίμενα οτι θα σε δω στη “Μαργαρίνη” και είχα ετοιμάσει 1 σούπερ CD για το Θανάση.\nΔεν πειράζει, άλλη φορά 🙂\n31 Μαρτίου 2011 στις 6:28 ΠΜ\nΓιώργο μόλις ετοιμάσω τον ξιδάτο θα σε φωνάξω για ουζάκι!!\nΠολύ θα ήθελα να βρεθούμε και πάλι στη μαργαρίνη αλλά είναι το συνέδριο που θα πάω αυτή τη φορά.\nΘα βρεθούμε μια άλλη φορά πιστεύω.\n31 Μαρτίου 2011 στις 7:57 ΠΜ\nΕμεις μεριδούλα δεν;\nΚαλά θα πάω στην αγορά μεθαύριο και θα κάνω κι’ εγώ τις αγορές μου.\nΘέλω να σε παρακαλέσω να δώσεις τα χαιρετίσματά μου στην Αχτίδα και τον Δημήτρη αφού θα καταφέρεις να τους δεις και άμα είναι μαζί και η Γαστερόπληξ δώσε της κι’ από μένα ένα φιλί.\nΚαλό ταξίδι φιλενάδα μου.\n31 Μαρτίου 2011 στις 8:59 ΠΜ\nΑγαπημένο πιάτο και εγω τον φιλετάρω μιας κ η 18μην κόρη μου τρώει εδω κ καιρό απο το κανονικό φαγητό του σπιτιού.\nΜε λαχανικά δεν το έχω δοκιμάσει ποτέ θα πρέπει να εχει ξεχωριστή νοστιμιά!\n31 Μαρτίου 2011 στις 9:17 ΠΜ\nΩραίο το γαυράκι μαγειρεμένο έτσι, καλά να περάσεις στο ταξιδάκι σου!!\n31 Μαρτίου 2011 στις 9:28 ΠΜ\n@ Πηνελόπη μου ευχαρίστως θα μεταβιβάσω τις ευχές σου και τα φιλιά σου!!\n@ Αφροδίτη καλώς ήρθες στην παρέα μας, έχεις μαι όμορφη σελίδα από ότι είδα.Δοκίμασε με λαχανικά είναι πιο ζουμερός αλλά πρόσεξε τις γεύσεις που θα ταιριάζουν στην κορούλα σου.\n@ ΕΛΕΝΑ σε ευχαριστώ πολύ!!\n31 Μαρτίου 2011 στις 10:24 ΠΜ\nΞανθή δε γινεται να μου στείλεις ενα ταπερακι τωρα που δεν προλαβαινω να ζήσω;;;;\n31 Μαρτίου 2011 στις 11:59 ΠΜ\nΑχ βρε Ξανθη…ωραία πράγματα…με δοκιμάζεις μεσημεριάτικα στη δουλειά…\nΘα χαρώ να σε δω το σκ! Ο Θ. θα είναι μαζί για παρέα σίγουρα, αλλά ακόμη και αν μου τη σκάσει η μηλόπιτα δεν θα πάει χαμένη! Εγγυημένα!!!\n31 Μαρτίου 2011 στις 12:23 ΜΜ\n@ Φοίβη είπαμε να στείλεις διεύθυνση κι όταν είσαι σε δύσκολη φάση θα μου στέλνεις μήνυμα και κάτι θα γίνεται.\n@ Ανθούλα, όπως είδες πάω Θεσσαλονίκη, γυρίζω Σάββατο οπότε μάλλον Κυριακή θα έρθω κι ελπίζω να προλάβω και τη μηλόπιτα!!\n31 Μαρτίου 2011 στις 1:59 ΜΜ\nΑχ ότι πρέπει για ένα μεσημεριάτικο ουζάκι!\nΕυχαριστώ πολυ ***\n31 Μαρτίου 2011 στις 4:56 ΜΜ\nΝοστιμότατο ψαράκι και πολύ υγιεινό, εγώ δεν έωψ πρόβλημα με τα κόκκαλα αλλά ο σύζυγος είναι λίγο περίεργος με τα ψαράκια, οπότε του τα καθαρίζω. Φαντάσου τι έχω να περάσω από την μικρή αν πάρει τα χούγια του!!!! Καλά να περάσετε στην Θεσ/νίκη\n31 Μαρτίου 2011 στις 8:28 ΜΜ\nΑπολαυστικός ο γαύρος έτσι, τον φιλετάρω κάποιες φορές κι εγώ για τον μικρό.\nΞανθή για τις φωτογραφίες έχεις δίκιο κι ο άνδρας μου αυτό μου είπε και αλλάξαμε λίγο της ρυθμίσεις της μηχανής.\nΣ’ευχαριστώ πολύ, καλά να περνάς.\n1 Απριλίου 2011 στις 6:56 ΜΜ\nΥπέροχος ο γαύρος. Δεν τον χορταίνουμε.\n2 Απριλίου 2011 στις 11:10 ΠΜ\n2 Απριλίου 2011 στις 1:55 ΜΜ\nΣήμερα μαγείρεψα τον γαύρο όπως λέει η Ξανθή και έγινε πολύ νόστιμος ,τον έφαγε όλη η οικογένεια -ακόμα και αυτοί που δεν έτρωγαν τα ψαράκια!\n2 Απριλίου 2011 στις 4:20 ΜΜ\n@ drosostalitsa τώρα που το λες θέλω κι εγώ ένα ουζάκι αλλά μιας και δεν έχω από αυτόν θα αρκεστώ στον ξιδάτο!!\n@ manousina φτιάξε τον φιλεταρισμένο και να δεις που θα στο ζητάει μετά!\n@ Μαρία σε ευχαριστώ κι ελπίζω να σε βοήθησα!!\n2 Απριλίου 2011 στις 4:22 ΜΜ\n@ Ήβη άμα είναι και καλό ο γαύρος και πολύ φρέσκος είναι απίθανος και ως μεζές!!\n@ Μαρία καλό μήνα!!ευχαριστώ!!και επειδή τώρα γύρισα πέρασα πολύ καλά!!\n@ Ιωάννα χαίρομαι που είχες καλά αποτελέσματα!!\n3 Απριλίου 2011 στις 6:34 ΠΜ\nΣε θαυμαζω, ολα τα κανεις τοσο τελεια!\nΓαυρος με λαχανικα, καταπληκτικο!\nΜαρεσουν οι καινοτομιες!\n3 Απριλίου 2011 στις 7:26 ΜΜ\nΠαρόλο τον μπελά του να φιλετάρεις τον γαύρο… αξίζει τον κόπο!!\nΈκανα προχτές σαρδέλες παστές κ καταλαβαίνεις!\nΦιλάκια Ξανθή μου καλό μήνα!\n4 Απριλίου 2011 στις 7:52 ΠΜ\nαχ αυτος ο γαυρος !!!!\nξερεις ποοοοσα χρονια τον ειχα στερηθει???εδω που ζω δεν τον ηξεραν και μου εδιναν μαριδα ή γοπαρι για γαυρο. το καλοκαιρι για πρωτη φορα εφεραν απο αλλου και εγω τον αγοραζα 5- 5 κιλα και τον εκανα ξυδατο\nνα εισαι καλα σευχαρηστω για τις ομορφες συνταγες σου\n4 Απριλίου 2011 στις 12:40 ΜΜ\nΑπο την….αχτίδα έρχομαι και στην κορφή….xristin!\nΟ γαύρος πρώτος!\nΚαι χωρίς κοκκαλάκια!\n4 Απριλίου 2011 στις 1:58 ΜΜ\n@ Betty Manousos ευχαριστώ πάρα πολύ για το σχόλιο σου!!\n@ Κική θα στον καθαρίσω εγώ!!!!\n@ Εύα εγώ πάλι με τις σαρδέλες δεν τα πάω και τόσο καλά,\n4 Απριλίου 2011 στις 2:00 ΜΜ\n@ ειρήνη δεν το πιστεύω!!\nΣΕ ευχαριστώ και χαίρομαι που σου αρέσουν οι συνταγές μου!!\n@ xristin καλώς ήρθες στην παρέα μας.\nΕλπίζω να σου αρέσει και να τα ξαναλέμε!!!\n4 Απριλίου 2011 στις 8:43 ΜΜ\nΛέω να το κάνω μεζεδάκι για των Βαΐων..\n5 Απριλίου 2011 στις 5:50 ΠΜ\nΡεγγίνα να το φτιάξεις και βάλε εσύ ότι σου αρέσει μέσα, είναι μια καλή ιδέα για την ημέρα που λες.